Rigmand vinder spektakulær sag mod Ekstra Bladet | Berlingske Business\nRigmand vinder spektakulær sag mod Ekstra Bladet\nMandag d. 26. marts 2012, kl. 16.25\nPeter Forchhammer - det er et navn, der ikke må optræde i Ekstra Bladet, fastslår en ny dom. Foto: Michael Bothager\nDen konkursramte rigmand Peter Forchhammer har fået rettens ord for, at en gammel aftale, der forhindrer Ekstra Bladet i at bringe hans navn, stadig er gyldig - mediejurist mener, dommen er forkert.\n"I en artikel 6.10.1998 beskrev Ekstra Bladet Peter Forchhammer som aktiefusker og angav, at Peter Forchhammer havde løjet over for Ekstra Bladet. Ekstra Bladet beklager de pågældende udsagn, idet Peter Forchhammer hverken har løjet eller været involveret i sagen," skrev Ekstra Bladet i 2001 som et dementi til den omtalte artikel fra 1998.\nBent Falbert forlader Ekstra Bladet\nI forbindelse med artiklens efterspil ville Peter Forchhammer lægge sag an mod Ekstra Bladet for injurier. Det valgte den daværende chefredaktør Bent Falbert dog at imødekomme med et forlig, som meget usædvanligt indebærer, at Ekstra Bladet ikke igen må nævne Peter Forchhammer eller hans familie i avisen.\nEkstra Bladet har dog ikke kunnet holde sig til aftalen og har ved flere lejligheder nævnt Peter Forchhammer i avisen, hvilket sammenlagt har kostet Ekstra Bladet 300.000 kroner.\nNuværende chefredaktør Poul Madsen mener, at sagen har overlevet sig selv.\n"Forliget undertrykker Ekstra Bladets ytringsfrihed, derfor påberåber vi os den frie presses ret til at omtale ham," sagde Poul Madsen ved retssagens start.\nByretten mente dog ikke, at Ekstra Bladet har retten til at omtale Peter Forchhammer og har i dag givet Ekstra Bladet en bøde på 25.000 kroner for hver af de fire gange, de har nævnt ham siden 2009. Avisen skal desuden betale 40.000 kroner i sagsomkostninger.\n"Jeg er glad, fordi jeg føler, de behandlede mig elendigt. Man skal ikke løbe fra sådan en aftale," siger Peter Forchhammer.\nEkstra Bladet kan vinde\nMediejurist Oluf Jørgensen fra Danmarks Medie- og Journalisthøjskole mener dog, at byretten har overset en vigtig ting i sin afgørelse.\n"Ekstra Bladet er ikke en hvilken som helst virksomhed. Den er omfattet af medieansvarsloven, og dermed er det kun den ansvarshavende chefredaktør, der skal svare for avisen. Min vurdering er, at Peter Forchhammer ikke kan gøre sit krav gældende, efter Poul Madsen er tiltrådt som ansvarshavende chefredaktør," siger Oluf Jørgensen, der kalder aftalen for grotesk og ulig noget, han nogensinde har set.\nHos Ekstra Bladet ved man endnu ikke, om man vil anke sagen, men Poul Madsen skriver i en mail til Berlingske:\n"Jeg forstår ikke, hvordan byretsdommeren kan nå frem til, at den 13 år gamle aftale mellem Forchhammer og Ekstra Bladet stadig er gældende, således at vi som det eneste medie i verden ikke kan omtale ham uden at betale penge."\nForståelse eller ej, så er der en regning på yderligere 25.000 kroner på vej til Ekstra Bladet – de har nemlig nævnt Peter Forchhammer i forbindelse med retssagen.\nFIH var pengetank for Milliardærklubbens risikoprojekter


Du er her: AU Studerende Studieportaler Studieportaler Økonomi Studiemiljø\nBygning 2610/S på Fuglesangs Allé blev indviet til efterårets semesterstart 2012. Den topmoderne bygning er dedikeret til de studerende for at danne de mest inspirerende rammer for deres uddannelse.\nBygningens omdrejningspunkt bliver et åbent multiareal, der strækker sig som et gadestrøg i bygningens længderetning. Her kan kantinen med op til tre gange 400 kuverter om dagen holde campus-folket mæt, og der vil blive holdt konferencer, foredag og koncerter med plads til 1000 siddepladser.\nI undervisningslokalerne er de gamle kridttavler og whiteboards erstattet med intelligente tavler, hvorfra man med et enkelt tryk kan starte programmer og bruge fingeren som mus.\nFra undervisningen og læsepladserne på tagetagen er der udsigt til Aarhus-varemærker som havnen, rådhuset og regnbuen over AroS.


Velfærdslisten: Udskyd Hal 4 til efter valget – eller spørg folket!\n25. november 2016 af Kasper Fuhr\nHal 4 skal udskydes til efter byrådsvalget i 2017, eller også skal borgerne spørges ved en folkeafstemning, lyder et forslag fra Velfærdslisten. Byrødderne tager stilling til forslaget, når de mødes på mandag\n– Lad borgerne bestemme. Det er deres penge. Skal Randers Kommune bruge 130 millioner kroner på en lidt større og lidt nyere kopi af Randershallen? Eller skal vi i stedet bruge pengene på at sikre, at børn, ældre og udsatte får den hjælp, de har brug for?, siger Kasper Fuhr Christensen, medlem af Randers Byråd (Velfærdslisten).\nHan henviser til, at borgmesterens egen forvaltning har beregnet, at Hal 4 samlet vil koste kommunen mindst 130 millioner kroner over de næste 30 år.\nSe forvaltningens beregning\n– I Velfærdslisten er vi ikke i tvivl. Børn, skoler, ældre og udsatte har langt mere brug for pengene. Men det centrale er, at en så vigtig beslutning som den her træffes på et demokratisk grundlag.\nVIDEO: HVOR MEGET KOSTER HAL 4?\nProjektet om en ny hal i tilknytning til Randershallen var et af de helt store stridspunkter, da Randers Byråd skulle lægge budgettet for 2017. Borgmesterpartiet insisterede nemlig på, at Hal 4 skulle være en del af budgettet – og at spaderne allerede skulle stikkes i jorden inden udgangen af 2017.\nKravet var ultimativt, og med en enkelt undtagelse fik det alle partier og lister til at forlade forhandlingerne. Kun Claus Omann Jensens trofaste samarbejdspartnere i Dansk Folkeparti blev siddende ved bordet, og da der skulle stemmes i byrådssalen, stemte kun Venstre og Dansk Folkeparti for. Alle andre stemte imod.\nMed stemmerne 16-15 hviler planerne således på det smallest mulige grundlag.\nNetop derfor er der ifølge Velfærdslisten god grund til, at Venstre og Dansk Folkeparti tager foden fra speederen.\n– Vores opfordring til Venstre og Dansk Folkeparti er i al sin enkelthed: Vent et år – og gå så til valg på spørgsmålet. Så må vælgerne afgøre, om de vil give flertallet til Venstre og Dansk Folkeparti, der er eneste de to partier, der er vilde med Hal 4, eller alle os andre, der ikke mener, at vi har brug for flere prestigeprojekter. Og ellers bør borgerne spørges ved en folkeafstemning.\nIfølge Velfærdslisten er det største problem ved Hal 4 nemlig, at projektet ikke har noget demokratisk mandat. Selv om Venstre og Dansk Folkeparti til sammen råder over 16 mandater i byrådet, så fik de to partier mindre end 42 % af stemmerne til byrådsvalget i 2013. At de nu sidder på et flertal af stolene i byrådssalen, skyldes alene, at to socialdemokratiske byrødder pludselig kom i tanke om, at de var Venstre-mænd. Og da de i maj 2015 flyttede til den af side af byrådssalen, flyttede flertallet med.\n– Hal 4 har intet demokratisk mandat. Vælgerne gav de partier og lister, der ikke mener, at tiden er til flere prestigebyggerier, et massivt flertal. Det har partihopperne så ændret på. Men det ændrer ikke på, at Venstre og Dansk Folkeparti ikke var i nærheden af at få 50 % af stemmerne. Derfor er det totalt udemokratisk, hvis Claus Omann og Frank Nørgaard udnytter partihopperne til at gennemtvinge et prestigeprojekt, der reelt vil pantsætte kommunens borgere i 30 år.\nHan mener, at den udemokratiske situation har noget til fælles med præsidentvalget i USA.\n– Det minder om USA, hvor man kan blive præsident, selv om man ikke er den kandidat, der får flest stemmer. Der er noget i vejen med et demokrati, når mindretallet bestemmer over flertallet.\nHvorfor har Omann så travlt?\nDet altoverskyggende problem er ifølge Velfærdslisten, at det er udemokratisk, at en beslutning med så vidtrækkende konsekvenser tvinges igennem af to partier, der repræsenterer mindre end 42 % af vælgerne. Men den velfærdsvenlige lokalliste mener også, at Venstre og Dansk Folkeparti spiller højt spil, når de bygger hele projektet på et endog meget skrøbeligt politisk fundament.\n– Opbakningen til Hal 4 er så tynd, at et enkelt byrådsmedlems sygdom kan rive tæppet væk under projektet. Fordi de to partihoppere blev valgt for Socialdemokratiet, vil det nemlig være en socialdemokratisk vikar, der bliver indkaldt, hvis en af dem bliver slået i gulvet af en omgang influenza eller får et job i den anden ende af landet. Hvis det sker, skifter flertallet – og så havner Hal 4 i papirkurven. Hele projektet hviler på et grundlag, der er skrøbeligere end kongeligt porcelæn, siger Kasper Fuhr Christensen.\nHan undrer sig over, at borgmester Claus Omann Jensen og partifællerne i Venstre og Dansk Folkeparti har så travlt med at gennemtvinge projektet.\n– Hvorfor har Omann så travlt? Den eneste gode grund, jeg kan komme på, er, at han er bange for, at vælgerne vil hælde Hal 4 ned ad brættet, hvis de får chancen.\n– Det lader til, at han sætter alt ind på, at gravemaskinerne har gravet så dybt, at projektet ikke kan stoppes, når det nye byråd tager over den 1. januar 2018, siger Kasper Fuhr Christensen.\nHan peger på, at den afdeling, der skal sørge for at få de nødvendige planer og tilladelser på plads, får tilført intet mindre end 3 millioner kroner ekstra i Venstre og Dansk Folkepartis forlig om budgettet for 2017.\n– Det hele er så forhastet, at det er svært ikke at få den tanke, at det her er Omanns personlige prestigeprojekt, og at det derfor død og pine skal gennemtvinges, mens borgmesterkæden stadig hænger om halsen på ham.\nI sidste ende er spørgsmålet om Hal 4 et valg mellem velfærd eller prestigeprojekter, mener Velfærdslisten.\n– Når alt kommer til alt, kan spørgsmålet koges ned til dette: Skal Martha, der er 85 år og har fået brug for en hjælpende hånd fra kommunen, fordi hun er slidt ned efter et langt arbejdsliv i samfundets tjeneste, finde sig i, at hun ikke kan få den hjælp, hun har brug for, fordi Venstre og Dansk Folkeparti har tømt kassen på en hal, der ikke kan særligt meget mere end Randershallen?\n– I Velfærdslisten vil vi bruge pengene på Martha og kernevelfærden frem for prestigeprojekter og skatterabatter til de rigeste, siger Kasper Fuhr Christensen.\nSe forslaget på byrådets dagsorden


Operation virus ud af skindpelsen: Sådan kan vi åbne Danmark op igen uden at risikere, at COVID-19 får overtaget Udtalelse af Schiller Instituttets formand Tom Gillesberg den 30. marts 2020 - Schiller Instituttet\nOperation virus ud af skindpelsen:\nSchiller Instituttet > Alle Nyheder > Hovedoverskrifter > 4. Hovedoverskrift > Operation virus ud af skindpelsen:\nIngen sejr over COVID-19 uden at opnå et nyt økonomisk system og samarbejde, der viser vejen.\nInternational ungdomsopkald med Helga Zepp-LaRouches tirsdag 31. marts kl. 16-18 dansk tid via Zoom\nSkrevet den 30. marts 2020 i 4. Hovedoverskrift, Alle Nyheder, Corona, Danmark, Danmark Feature, Hovedoverskrifter, Internationalt, Norden, Sundhed & Sociale Forhold, Videnskab\nMette Fredriksen og den danske regering har udvist forbilledligt lederskab i håndtering af den nuværende sundhedskrise og fik Danmark hurtigt lukket ned, da det var klart, at der forekom udbredt smittespredning i Danmark. Den danske befolkning har reageret godt på lederskabet og det ser ud til, at vi har formået at sænke smittespredningen fra omkring 2,8 nye smittede per smittet til omkring 2,0. Det lyder af lidt, men det er ufatteligt godt gået og har købt os ekstra tid. Med en smitterate på 2,8 vil antallet af nye smittede på 6 uger være 1350 gange større. 1.000 smittede bliver altså til 1,35 mio. Med en smitterate reduceret til 2,0 vil antallet af nye smittede efter 6 uger være 128 større. 1.000 smittede bliver altså i stedet til 128.000 nye smittede over de 6 uger. Dermed har vi købt kritisk tid til at undgå, at vi får katastrofale tilstande, som dem vi har set i sundhedsvæsenet i Italien her i Danmark.\nDette var det erklærede mål for nedlukningen af Danmark, så det ser ud til at blive succesfuldt, men det rejser et ligeså stort problem: Hvornår kan vi genåbne Danmark uden at se en eksplosiv udvikling i antallet smittede af COVID-19?\nStudiet fra Imperial College i London (Impact of non-pharmaceutical interventions (NPIs) to reduce COVID-19 mortality and healthcare demand), der blandt andet fik den britiske regering til at lukke Storbritanien ned og overbeviste den amerikanske regering om alvoren i COVID-19-epidemien, kommer frem til, at en nedlukning er nødvendig for at undgå en katastrofe, men slår samtidigt fast, at man må forvente en kraftig opblomstring af epidemien, så snart man går tilbage til det normale liv, og smittespredningen dermed bliver større. Rapporten konkluderer, at det er sandsynligt, at man det meste af tiden frem til udviklingen af en eventuel vaccine, som man forventer kommer på banen om tidligst 12-18 måneder, eller til at så stor en del af befolkningen har været smittet (ca. 60 %) til at give en flokimmunitet i befolkningen, må fastholde en nedlukning af samfundet med blot enkelte åbne perioder ind imellem, hvor man så lukker ned igen, når epidemien begynder at vokse for kraftigt.\nEn sådan hel eller delvis nedlukning af Danmark i op til 12-18 måneder vil være katastrofal for det danske samfund og den danske økonomi. Derfor må vi introducere andre redskaber, der kan give os nye fordele i kampen mod COVID-19 end blot af satse på udviklingen af flokimmunitet eller udviklingen af en vaccine om 12-18 måneder. Et sådant redskab, der har vist sig effektivt andre steder, er en aggressiv opsporing og isolering af COVID-19-smittede, som bl.a. i Kina og Sydkorea har gjort at man har kunnet holde epidemien i skak. Vi vil selvfølgelig ikke kopiere deres metoder til fulde, da vores samfund fungerer anderledes, men benytte erfaringerne og indsætte dem i en dansk sammenhæng. Samtidig er et ekstra vigtigt redskab på trapperne, der om få dage vil gøre det muligt, at finde ud af, om en person har været smittet med COVID-19. Det kan give os flere fordele både med at bekæmpe smitten her, og holde Danmark åbent mest muligt – uden at risikere et sammenbrud af det danske sundhedsvæsen og unødigt mange døde blandt den danske befolkning – og samtidigt hjælpe i den globale kamp imod COVID-19.\nVi skal bruge det pusterum, som vi har fået gennem den effektive nedlukning af Danmark, til hurtigst muligt af få et så komplet overblik over udbredelsen af smitten her i landet og få identificeret og isoleret flest muligt COVID-19 smittede. Vi skal have gang i den form for effektiv smittesporing, der ophørte, da man lukkede Danmark ned og sundhedsstyrelsen erklærede, at inddæmning nu var umulig. Alt, hvad vi ved, om hvem, der er er smittet eller har været smittet og om, hvordan og hvornår de blev smittet, er nemlig guld værd i bekæmpelsen af epidemien. Og i at sikre, at vi kan holde Danmark mest muligt åbent.\nDet største problem med COVID-19 er nemlig, at den spreder sig vældigt effektivt fra menneske til menneske og at mange smittede, ikke udviser kraftige symptomer eller bliver meget syge, men alligevel kan bringe sygdommen videre “under radaren”. Som når det gælder isbjerge, så ser man kun en meget lille del af det egentlige problem. Det betyder, at sygdommen sandsynligvis kom til Danmark langt inden, at vi fik den såkaldt første smittede (TV2-medarbejderen) den 27. februar.\nI løbet af de seneste dage har man fundet ud af, hvordan vi hurtigere og lettere kan teste sekret fra mulige smittede for COVID-19. Inden for de næste dage, vil vi også kunne teste blodprøver for anti-stoffer til COVID-19, og dermed kunne fastlægge, om en person har været smittet med COVID-19. At vide, at man har haft COVID-19 og har overlevet, er en god information at have, da man i så fald (medmindre vi ser nye mutationer af COVID-19) ikke længere kan blive smittet og heller ikke risikerer at kunne smitte andre. Men det er også en vigtig information at have for at kunne fastlægge, hvor og hvornår den enkelte blev smittet. Det giver overblik over, hvordan epidemien har udviklet sig og hvordan den fremadrettet vil udvikle sig. Vi skal så vidt som muligt have et billede over samtlige smittekæder i Danmark. Det kræver massiv testning og en kortlægning af COVID-19’s liv og virke i Danmark.\nOperation “Fjern virus fra skindpelsen”\nVi skal have kortlagt COVID-19 i Danmark, så vi kan holde epidemien stangen, og det kræver (udover den indsats, der ydes på de danske hospitaler) en massiv testindsats fremadrettet:\nAlle, der udviser selv svage symptomer på COVID-19, skal omgående testes og i tilfælde af COVID-19-smitte sættes i hjemmekarantæne indtil 48 timer efter, at de betragtes som symtomfri og raske. Forløbet afsluttes med en yderligere blodprøve, der viser, at de har nok anti-stoffer imod COVID-19 til, at de ikke længere at kan huse sygdommen. Mens sygdommen står på skal patienten indsende daglige rapporter til sundhedsmyndighederne over, hvordan man har det, sygdommens udvikling, symptomer etc. Dette er vigtigt, ikke blot for at overvåge den enkelte patient og i tide kunne yde nødvendig hjælp til behandling af sygdommen, men også for at få et langt bedre overblik over sygdomsforløbet og dens symptomer til fremtid smittesporing og sygdomsbekæmpelse. Alle familiemedlemmer og andre tætte kontakter skal testes (både for COVID-19 og evt. også for anti-stoffer) og på lignende vis selvovervåges, for at sikre, at de ikke også er smittede. Dette fortsætter i en karantæneperiode, som afsluttes med yderlig en test. Der laves samtidig klassisk smittesporing for at finde alle mulige smittekontakter den/de syge har haft, dels for at finde personen/personer de er blevet smittet af, men også de personer, som de muligvis har smittet. Hjemmekarantæne og daglig indrapportering kræves af dem, som vurderes at være mulige smittede.\nAlle, der mener, at de eventuelt har været smittet, skal så hurtigt som muligt testes for anti-stoffer imod COVID-19, for at finde ud af, om de har haft sygdommen. Hvis disse tests i dag sendes ud af landet, som en del af det internationale forskningssamarbejde, skal dette arbejde så vidt, det er muligt, hjemtages for en hurtige informationsstrøm (mens vi selvfølgelig samtidig fortsat vidensdeler med vore forskningspartnere). Finder vi personer, der har været smittede med COVID-19, så starter smittesporing for at finde ud af, hvor og hvornår de blev smittet, og hvem de eventuelt selv har smittet. Selv om dette i mange tilfælde involverer personer, der ikke længere er smittede, så er det vigtig information for at etablere smittekæder og finde mange af de smittekæder, der indtil nu er gået under radaren. Det vil også hjælpe i arbejdet med at fastlægge forskellige typer af COVID-19, forskellige smittemønstre, symptomer og evt. også senere differentieret behandling.\nDer forskes flittigt i udvikling af behandlingsmetoder, mange gange med brug af allerede godkendte lægemidler eller en kombination af dem, til at lindre og evt. også forkorte sygdomsforløbet hos indlagte patienter. Der skal forberedes en hurtig implementering af nye modaliteter i takt med at der er lovende resultater fra forskningen.\nAt lave dette arbejde med testning og smittesporing er ganske omfattende, men vil i stor udstrækning ikke overlappe med de ressourcer, der kræves i kampen imod COVID-19 på hospitalerne. Det er andre ressourcer, der skal mobiliseres fra samfundet, borgere og virksomheder for at sikre, at vi så hurtigt som muligt kan lukke Danmark op og holde Danmark åbent mest muligt indtil COVID-19 er besejret. Samtidigt vil det bibringe vigtige data om COVID-19, der hjælper ikke blot Danmark, men hele verden i kampen imod COVID-19.\nRessourcer, der skal bringes i spil for at kunne håndtere denne indsats, inklusive 50-100.000 testninger per dag, involverer bl.a.:\n1) Der skal oprettes en lang række teststeder (bl.a. drive-in-teststeder), hvor folk kan få taget sekret fra de nedre luftveje til COVID-19-test. Dette skal fungere med personale, der ikke må tages fra den normale behandlingsindsats på hospitalerne. Eventuelt med personer, der allerede har haft COVID-19.\n2) Der skal oprettes kapacitet til at behandle 50-100.000 COVID-19 prøver om dagen. Kapaciteten kan findes på eksisterende laboratorier på universiteter og lignende, men også, hvis de bliver spurgt, på danske virksomheder, som nok gerne vil bidrage med testkapacitet, som Novo Nordisk har valgt at gøre det. Vi har mange medicinalvirksomheder i Danmark, og de fleste vil ikke takke nej, hvis de bliver bedt om at hjælpe til. Det forberedes selvfølgelig at kunne tage og behandle endnu flere tests, hvis det skulle blive nødvendigt.\n3) Der oprettes et lignende beredskab til at tage blodprøver for at konstatere anti-stoffer imod COVID-19, hvis det nuværende system ikke er i stand til at håndtere den øgede volumen. Der oprettes flere enheder til hurtigt at omsætte blodprøver for anti-stoffer til COVID-19 til brugbare testresultater.\n4) Der skal oprettes en del enheder til smittekortlægning og smittesporing. Samtidig skal der være enheder til at håndtere alle de data, som man får ind fra testresultater, daglige tilbagemeldinger fra COVID-19-smittede, folk i karantæne etc. Det vil være langt større mængder af data, end man har været vant til, og det kræver evt. en oprustning på databehandlingssiden. Danske virksomheder med ekspertviden på området vil sandsynligvis med glæde bistå med at udvikle de nødvendige digitale værktøjer i ekspresfart, hvis de bliver bedt om det.\n5) Med hensyn til hjælpemidler til testindsatsen og værnemidler til personalet på alle COVID-19-områder, der evt. er mangel på i dag, osv. så vil de af dem, som man ikke kan anskaffe hurtigt på markedet til rimelige priser, sandsynligvis kunne fremskaffes fra, eller produceres af danske virksomheder, hvis man blot beder dem om det. Lokaliser evt. flaskehalse og find ud af, hvem i Danmark, der vil kunne hjælpe. Hvis man spørger om hjælp, så vil man blive positivt overrasket over, hvor mange, der blot venter på at kunne hjælpe til.\nUdover at være en uvurderlig hjælp i at inddæmme COVID-19 så meget som muligt, så vil brugen af udbredt testning og smittesporing give os de nødvendige redskaber til at forstå og håndtere sundhedskrisen langt bedre. Vi vil gennem det langt bedre overblik over COVID-19 og dens aktiviteter bedre kunne forhindre en kraftig opblomstring af epidemien på et senere tidspunkt, og gennem den tætte overvågning vide, hvornår vi eventuelt må lukke dele af Danmark ned igen, for at få kontrollen over COVID-19 tilbage.\nAlle disse tiltage er ikke gratis, men den samlede indsatspakke er billigere end blot en enkelt dags nedlukning af Danmark. Samtidig kan man også håbe, at de store mængder indsamlede data gør os i stand til bedre at forstå COVID-19, og dermed kunne bekæmpe COVID-19 langt mere effektivt både i Danmark og globalt indtil vi forhåbentligt snart kan endegyldigt besejre COVID-19 og få vores normale samfundsfunktioner tilbage.\nFor Schiller Instituttets forslag til de nødvendige økonomiske og finansielle tiltag i forbindelsen med COVID-19 se andre artikler og videoer på vores hjemmeside.\nSeminar om Ukraine i DIIS:\nSchiller Instituttet udbreder ideen om en ny sikkerheds- og udviklingsarkitektur


Ny administrerende direktør for Nordjyske Jernbaner | SkagensAvis.dk - lokale nyheder fra Skagen\nNy administrerende direktør for Nordjyske Jernbaner\n2. april 2012 - kl. 13:31 - af Michael Egelund (WebRedaktør)\n1. maj får Nordjyske Jernbaner ny administrerende direktør. Peter Hvilshøj afløser Preben Vestergaard, der går på pension.\nPeter Hvilshøj, 55 år, har senest være direktør i Sportsmann Gruppen, der er Danmarks største privatejede kapitalkæde indenfor sportsbranchen. Før det var han adm.direktør for Brynje A/S i Sæby og A/S Peder Nielsen Beslagfabrik i Brønderslev. Peter Hvilshøj er således erhvervsmæssigt dybt forankret i Nordjylland og bor i Brønderslev ”Jeg ser det som min primære opgave fortsat at udvikle Nordjyske Jernbaner til glæde for såvel nuværende som kommende passagerer samt at sikre, at vores passagerer får en fantastisk samlet transportoplevelse. Samtidig ser jeg frem til at samarbejde med en meget kompetent og engageret medarbejderstab.”, siger Peter Hvilshøj.\nPeter Hvilshøj overtager ledelsen af en virksomhed, der står midt i en spændende periode med store udfordringer for den kollektive trafik i Nordjylland. Nordjyske Jernbaner er godt rustet til at møde de store udfordringer. Siden Preben Vestergaard blev direktør i 2001, har banerne Hirtshals-Hjørring og Skagen-Frederikshavn gennemgået en omfattende modernisering med blandt andet nye skinner og nye tog, og er i dag en af de mest moderne jernbaner i Danmark..\nDirektørskiftet markeres med en reception den 2. maj.\nEmail en kopi af 'Ny administrerende direktør for Nordjyske Jernbaner' til en bekendt


Parkering på Følager, Valby | ParkeringsInfo.dk\nParkering på Følager\nFølager har 21 parkeringspladser og er lokaliseret i bydelen Valby i København. Følager er placeret udenfor de gængse betalingszoner i København. Du skal dog stadig være opmærksom på eventuelle skiltninger, som kan forekomme og eventuelle private parkeringsområder som kan kræve betaling ved parkering.\nLæs mere om parkering på Følager her\nData på denne side omrking Følager er tilføjet i perioden 14-02-2012 til 14-02-2012. Der kan forekomme ændringer i informationer, zoner, antal parkeringspladser og skiltning. Data må kun ses som vejledende. Siden indeholder blandt andet data fra Københavns Kommune.


Altid på farten - det er sådan du lever dit liv. Og uanset om du er væk på en kort pause eller det handler om din dagligdag, er 365 GETAWAY 26 PACK den ideelle ledsager.\nDet store hovedrum har plads til tøj og udstyr og er også udstyret med to indvendige lommer, hvoraf den ene fungerer som rum til en vandblære. Små ting, som du måske ønsker let tilgængelige placeres i frontlommen.\n365 GETAWAY er lavet af et robust, vandtæt stof og er meget behageligt at bære. Det fleksible ACS TIGHT-rygsystem sikrer også god bevægelsesfrihed. Og fordi rygsækken sidder meget tæt på din krop, beholder du fuld kontrol over belastningen.\n365 GETAWAY er en del af vores 365-kollektion, et signaturudvalg af produkter, der er skabt til en aktiv livsstil, fra byen til det udendørslivet. Hvis du leder efter en kombination af ydelse, stil og fremtrædende design, blev disse produkter lavet til dig.\nMål: 54 x 28 x 23 cm\nJack Wolfskin Astro 26 rygsæk


Nej, liberalisme er ikke værdi-relativisme\n»Vi liberale tror ikke, som diverse konservative debattører gør, at mennesket er et produkt af kultur og traditioner. Nej, vi tror på individet – uanset hvor det måtte være født.«\nFredag d. 28. oktober 2016, kl. 15.00\nSigne Bøgevald Hansen, formand for Liberal Alliances Ungdom Fyn\nI et indlæg i Berlingske 24. oktober anklager formand for Randers Konservative Ungdom, Jesper Frederiksen, typer af liberale for ikke at være borgerlige. I stedet må nogle af os liberale forstå, at vi er værdirelativister, såfremt vi mener, at menneskers værd ikke afhænger af deres geografiske fødested eller den kultur, der omgiver dem.\nDe seneste måneder har været præget af en slagkraftig debat om danskhed og national identitet. I debatten har venstrefløjen og diverse konservative debattører forenet sig. De er ikke enige om, hvad danskhed er, men de er enige om, at danskhed er noget positivt og har en værdi i sig selv. Og når folk som Rasmus Brygger påpeger, at menneskets værd ikke afhænger af, om de er danske, bliver han kaldt værdirelativist og kulturradikal.\nFrihedsrettigheder er bedre end diktatur. Ligestilling mellem kønnene er bedre end undertrykkelse af kvinder. Og beskyttelse af individets rettigheder er altid bedre end krænkelser af disse. Hvis man tror, at vi liberale mener, at alt er lige godt, og ingen kulturer er bedre end andre, så tager man grueligt fejl. Vi er ikke ligeglade med de værdier og principper, som vi ved, har sikret os et frit og velfungerende Vesten. Og vi ønsker ikke et samfund, hvor alle kulturer og værdier opfattes som lige gode. Forskellen mellem os borgerligt-liberale og konservative som Jesper Frederiksen og Rasmus Jarlov, er, at vi mener, at individet altid går forud for kollektivet. For nationen er hverken mere eller mindre end sine medlemmer.\n»De sviner, de svindler, de stjæler, de voldtager og de dræber.« Sådan lød det om udlændige fra Cheanne Nielsen fra talerstolen til Dansk Folkepartis årsmøde i september. Da hun senere blev konfronteret med udtalelsen, forklarede hun, at det jo er en del af deres natur. Mange blev med god ret forargede over Cheanne Nielsens holdning. For holdningen er udtryk for en voldsom kollektivisering, som strider mod de principper, som vores frie vestlige samfund er bygget op omkring, og som tidligere generationer har kæmpet for i de borgerlige revolutioner i Frankrig og USA.\nVores kultur, traditioner og sprog er naturligvis med til at forme os som mennesker. Alt andet vil være naivt at tro. Men der findes generelle, globalt gyldige sandheder, der ikke afhænger af individer eller kulturer. Da man i Oplysningstiden formulerede nogle af de første tanker omkring naturrettigheder og universalisme, byggede man det ikke på gode erfaringer, for man havde ikke nogle. I stedet blev tankerne funderet på en indædt tro på mennesket og dets værd.\nI den danske grundlov fastslog man det enkelte menneskes uendelige værd. At man som liberal sætter mennesket i centrum og ikke lader dets værd afhænge af nationalitet, betyder ikke, at man er værdirelativistisk. Nærmere tværtimod. For vi liberale tror ikke, som diverse konservative debattører gør, at mennesket er et produkt af kultur og traditioner. Nej, vi tror på individet – uanset hvor det måtte være født.\nKonservative abonnerer i dag på liberalismen\nHvorfor skal liberalismen være gift med borgerligheden?\n»Vi må ikke ende med at lukke os om os selv«\n»Hvis du ikke selv gør noget, får du ikke noget igen«\n»Nye Borgerlige er et parti med en dybde som en flad tallerken«\n»Et stort flertal af vælgerne har gennemskuet, at man kan stemme sig til andre folks penge. Og det er et problem«\nFarvel til kadaver-borgerligheden\n»Det er blevet os, der kæmper for individets rettigheder«\n– har ikke tid til, at\n»slå op i en bog og


Trompetmageren bliver ved til det sidste: Vil ikke høre tale om pension | amtsavisen.dk\nTrompetmageren bliver ved til det sidste: Vil ikke høre tale om pension\n- De bliver bygget personligt hver gang. Og det er også det, som gør det spændende, fortæller Kresten Skov om arbejdet med at bygge de omkring 30 trompeter, som han har lavet gennem tiden. Foto: Axel Schütt\nEfter mere end 50 år som instrumentmager er 72-årige Kresten Skov stadig ikke klar til at forlade sit håndværk. Og det er nok heldigt nok, for der er stadig mere end rigeligt at se til i den familieejede forretning på Frederiks Allé i Aarhus.\n13 mar. 2020 kl. 09:16\nAARHUS: Det stod nærmest skrevet i dåbsattesten, at Kresten Skov skulle overtage sin farfars livsværk.\nVar det ikke for en lille fjollet stavefejl, et v i stedet for et u i Skou, ville den i dag 72-årige instrumentmager endda have delt navn med sin farfar. Men det blev til et v og ikke et u. Og det er måske ikke så ringe igen, når nu de to har delt så meget fagligt.\nVidste du at... Instrumentmager ikke er en beskyttet titel?\nDet kræver ingen autorisation at være instrumentmager. Der er ingen organisering af de danske instrumentmagere i et laug, og der er ingen uddannelse til håndværket i Danmark. Af samme årsag er langt størstedelen af de danske instrumentmagere enten autodidakte eller skolede i udlandet.\nKresten Skovs farfar Kresten Skou var omrejsende musiker i slutningen af 1800-tallet.\nHer drog han omkring til fods som naver, et udtryk man tidligere brugte om de omrejsende håndværkere fra Skandinavien, som drog Europa rundt for at lave forefaldende arbejde ved de byer, de kom frem til.\nDen måde at leve på var dog ikke altid let. Så en dag besluttede Kresten Skou sig for at slå sig ned i Aarhus og starte en forretning op som instrumentmager. Han åbnede en butik i Nørregade, der siden flyttede videre til Aalborggade for til sidst at ende på Frederiks Allé, hvor den stadig er den dag i dag, ni minutters gang fra Musikhuset.\nKresten Skou er gået bort for længst. Men håndværket nåede han at lære fra sig forinden.\nFørst til sin søn Aage Skou, der i dag lægger navn til forretningen på Frederiks Allé, og sidenhen til sin sønnesøn Kresten Skov, der bestyrer forretningen den dag i dag.\nI dag arbejder også sønnen Thomas Skov som instrumentmager i forretningen.\n- Om han vil overtage som fjerdegeneration, skal han selv vælge, da han også har en uddannelse som guitarist fra musikkonservatoriet. Men jeg håber det da, siger Kresten Skov.\nDen 72-årige instrumentmager har dog ingen planer om at forlade arbejdsmarkedet lige foreløbigt.\n- Det gider jeg ikke høre tale om. Jeg har aldrig gjort mig den tanke. Tværtimod vil jeg gerne blive ved, så længe jeg overhovedet kan holde til det, understreger han.\nDet er måske heldigt nok. For i øjeblikket er der mere end rigeligt at se til for far og søn.\nI værkstedet, et charmerende baggårdshus fra 1800-tallet med lavt til loft og knirkende trægulv, står kufferter med blæseinstrumenter på rad og række. De fylder godt op på både gulv og borde og sågar også under bordene.\nReparationsopgaver er noget af det, som de to mænd laver mest af. Så det er efterhånden ved at være et par år siden, at Kresten Skov sidst håndbyggede et blæseinstrument, en C-trompet. Men det gør ham ikke noget. For netop reparationsarbejdet sætter han en stor ære i.\nFor at få trompeterne til at skinne bliver de både poleret og pudset i værkstedet. Efter poleringen bliver instrumentet typisk lakeret, forsølvet eller forgyldt. Foto: Axel Schütt\n- Det er klart reparationsarbejdet, der kommer i første række. For det er rigtig, rigtig vigtigt. Mange gange må vi smide alt, hvad vi har i hænderne. For det er jo en musikers værktøj, vi står med, siger Kresten Skov.\nHan vurderer, at omkring 80 procent af arbejdstiden går med reparationer, mens de resterende 20 procent bliver brugt på at fremstille mundstykker til blæseinstrumenter og en sjælden gang i mellem også et instrument.\nSelvom reparationsopgaverne fylder meget, og særligt i øjeblikket, kan de dog ikke bare hente arbejdskraft ind udefra.\n- Hvis skal du have med det her at gøre, så skal du vide alt om det. Så det nytter ikke noget at få en ind udefra, forklarer Kresten Skov.\nTil gengæld er ingen arbejdsdage ens. Og netop det har holdt Kresten Skov til ilden i gennem mere end 50 år.\nPudsningen foregår først på en maskine og til slut i hånden. - Både arme og ryg kan mærke det, fortæller Kresten Skov. Foto: Axel Schütt\nDet første instrument\nDet var efter eget valg, at Kresten Skov efter sin gymnasietid valgte at fortsætte i sin far og farfars fodspor som instrumentmager. Et fag, som han for alvor lærte at kende, da han efter gymnasiet tog halvandet år til England for at arbejde på fabrikken Boosey & Hawkes, der frem til 2003 var en stor producent af messing- og træblæseinstrumenter.\n- Jeg kan huske, at jeg tjente fem pund om ugen og skulle stille ved politistationen hver uge, så de vidste, hvor jeg var, fortæller han med et grin.\nPå fabrikken blev han oplært af en waliser, der tidligere havde arbejdet i kulminerne. Et sjovt sammentræf, når man tænker på den engelske brassbandtradition, der netop opstod under industrialiseringen, da arbejderklassen begyndte at få mere fritid.\nFor at holde arbejderne væk fra politiske samlinger begyndte flere industrivirksomheder nemlig at arrangere fritidsorkestre for deres ansatte, og af samme grund har mange brassbands den dag i dag navn efter kulminer og stålværker. Hvorom alting lærte waliseren Kresten Skov at samle instrumenter, heriblandt hans første af slagsen: Et euphonium.\nI øjeblikket har Kresten Skov flere forskellige musikeres instrumenter i sin varetægt i værkstedet. Et af dem er en trompet i nysølv og messing fra 1870, som han i øjeblikket er ved at totalrestaurere. Foto: Axel Schütt\nHåndværket på fabrikken var dog noget anderledes end det, der blev udført i farfarens butik i Aarhus.\n- Jeg fik alle delene færdige. Så det var sådan set bare at samle det. Her laver vi alle delene selv, fortæller Kresten Skov, der først 25 år senere håndbyggede sit første instrument fra bunden af ved både at bøje og strække metallet samt pudse og polere det færdige resultat.\nKort efter turen til England fulgte endnu et lærerigt ophold på en instrumentfabrik Holland og sidenhen også flere uddannelsesforløb i Tyskland af kortere varighed samt – naturligvis – en grundig oplæring i faderens forretning i Aarhus. Men samtidig med, at Kresten Skov blev klogere på, hvordan man byggede instrumenter fra bunden af, ændrede behovet sig for at købe håndbyggede instrumenter sig langsomt.\nDe fabriksfremstillede instrumenter vandt frem. Men gennem de sidste 15 år har de håndbyggede instrumenter vundet frem igen.\n- Nu vil folk gerne have noget unikt, fortæller Kresten Skov, der er glad for udviklingen, da han mener, at det er vigtigt at værne om håndværket.\nIkke mindst fordi kvaliteten af de håndbyggede blæseinstrumenter er en helt anden end de langt billigere fabriksfremstillede instrumenter, man kan købe sig til i dag.\n- Vi giver gerne en 50 års garanti på vores instrumenter, hvis det skulle være, understreger han.\nKresten Skov bygger ofte mundstykker til blæseinstrumenter, som for eksempel disse mundstykker til tuba. Foto: Axel Schütt\nMåske af den grund tæller kunderne i det familieejede firma Aage Skou alt fra optrædende orkestre og musikere fra Musikhuset til musikskoler, blæseorkestre og privatpersoner, der enten kigger forbi den lille forretning i Aarhus eller får besøg af far og søn på lokationen.\nEn bred kundeskare, der også sikrer en stor variation i opgaverne, som både varierer fra dag til dag og fra sag til sag.\nFor eksempel får Kresten Skov og Thomas Skov nogle dage tiden til at gå med at rense blæseinstrumenter for blandt andet mundvand, der let hober sig op i de mange blæseinstrumenter.\n- Det er ikke lige lækkert alt sammen, konstaterer Kresten Skov.\nMen andre gange dumper der uventede og spændende opgaver ind, som dengang Kresten Skov ud af det blå blev kontaktet af Brødremenigheden i Christiansfeld, som i deres kirke havde fundet 12 blæseinstrumenter fra midten af 1800-tallet, de ønskede, at Kresten Skov skulle sætte i stand.\n- Det var et kæmpe arbejde, men virkelig spændende, husker Kresten Skov.\nHan fremhæver blandt andet oplevelsen med at istandsætte en es-kornet, et af de første instrumenter med punktventiler, som noget særligt. En oplevelse, der sidenhen blev beriget, da far og søn som tak blev inviteret med til indvielsen af Søstrehuset i Christiansfeld, som blev fejret med musik på de selvsamme restaurerede messingblæsere.\nKresten Skov har tidligere spillet clarinet i sin skole- og gymnasietid, men tiden har været for knap til at holde ved instrumentet. I dag spiller han sækkepibe med en god kammerat, men som han siger: – Det er ikke professionelt, men det er sjovt. Foto: Axel Schütt


29. september 2005 Skrevet af Trine-Maria 1 Kommentar\nHer er en alternativ måde at skabe reklameplads på:\nPå The Million Dollar Homepage sælger afsenderen sin side til reklame – pixel for pixel. Meget kreativt – og fidusen er, at der er 1 mio. pixel til salg for 1 dollar stykket (minimumsprisen er 100 dollar) – så når siden er fyldt har han tjent en million! Sjovt fundet på.\nJeg så historien hos Allan Jenkins\n29. september 2005 Skrevet af Trine-Maria Skriv kommentar\nSpændende konference om webforsider og receptionsanalyse\nUPDATE: Et par korrektioner = rettelser fra Lektor B – tak for det!\nI dag deltog jeg på:\nKONFERENCE OM OPLEVELSE OG FORSTÅELSE AF WEBFORSIDER\npå Københavns Universitet Amager – arrangeret i samarbejde med diginet.org\nJeg ville egentlig have live-blogget fra konferencen, men der er ikke WIFI i multihallen i bygning 21 på det nye KUA – hvad tænker de dog på, på det universitet? 🙂\nBasalt set var der tale om en konference, hvor 2 undervisere og 3 studerende fremlagde det teoretiske grundlag og de praktiske resultater af deres forsøg med at overføre metodologi fra receptionsanalyse til en undersøgelse af brugeres reception af webforsider.\nArrrangementet var velbesøgt og gratis – og det var nogle virkeligt gode oplægsholdere.\nHVAD ER RECEPTIONSANALYSE?\nLennart Højbjerg, som jeg ikke kendte i forvejen, men som er underviser på Medievidenskab på KUA lagde ud med at give nogle rammer til forståelse af, hvad receptionsanalyse er.\nKort fortalt er det en kommunikationsmodel, som baserer sig på den grundantagelse, at mennesker altid tolker verden i forhold til den kontekst de er i, deres sociale og uddannelsesmæssige baggrund, deres erfaring indenfor det område, vi taler om osv. – OG at forsøge at forstå, hvorfor mennesker tolker verden som de gør.\nAFKODNING – TOMME FELTER PLADSER- SLUTNINGER – KOHEÆRENS\nKort fortalt siger receptionsmodellen, at når vi som brugere udsættes for et budskab, så starter der en fortolkningsproces. Vi "afkoder" budskabet og i afkodningen opstår såkaldte "tomme pladser". Det er steder, hvor kommunikationen (teksten, filmen, billederne) ikke dækker – og hvor vi så bruger vores erfaringer til at "gætte" en sammenhæng. Vi drager på baggrund af vores erfaringer "slutninger" – og til sidst opnår vi "kohærens" – eller på dansk "forståelse/mening".\nLennard Højbjerg gav et godt eksempel med sætningen:\n"Ole kørte over glaskårene med sin cykel. Han måtte trække resten af vejen hjem."\nHer får vi jo ikke at vide, at Oles cykel er punkteret – vi har et tomt felt, som vi vælger at udfylde med, at det nok er glaskårenes skyld, at Ole må gå!\n"Ole kørte over glaskårene med sin cykel. Så fik han øje på politiet – og da han ikke havde lys på skyndte han sig at springe af. Han havde ikke råd til endnu en bøde. Han måtte trække resten af vejen hjem."\nDer kunne altså sagtens være en anden historie, men de fleste vil vælge den første version, fordi vores erfaringer siger os, at glaskår punkterer cykler. Og det er sådan receptionsteorien mener, at vi tolker alle tekster (og alt omkring os).\nOVERBLIK OVER FORSKNING!\nEfterfølgende gav Børge Kristensen (som er min ven og med i DONAs bestyrelse) en rundtur i den forskning der allerede findes om webforsider – han var blandt andet inde på arbejde af navne som Peter Morville, BJ Fogg, Stanford Web Credibility Research, Onkel Jakob, Steve Krug, Rolf Molich, Usability.gov mm. for at vise, at der allerede er gjort mange fund med hensyn til, hvad problemerne kan være på hjemmesider.\nMange af fundene handler ikke overraskende om, at brugerne hurtigt skal kunne forstå, hvilken side de besøger, hvad de kan på siden og hvad de kan forvente at finde.\nBørge som er så loadet med information fortalte også lige, at DR har redesignet (i går). Børge mente, at det var til det bedre, men at der måske manglede links til en række af de ting, som brugere vil forvente at kunne på siden.\nEn gruppe studerende viste efterfølgende testresultater frem. De forklarede, at de havde vist 35 webforsider til 25 personer – og brugt software til formålet. De viste klip fra en brugertest – og viste hvordan brugerne gik fra at kigge på tekstelementer (logo. tagline, tekster, billeder mm.) og til at forsøge at stykke en meningsfuld forklaring sammen på spørgsmålet: "Hvad er det her for en side?" Det var – som altid meget lærerigt at se brugere kæmpe med at forstå websites.\nHovedkonkusionerne var sådan cirka, at man skal:\n1. kalde sin side noget der giver mening.\n2. hvis man ikke kan det, skal man have en god "tagline".\n3. overskrifter og fremtrædende tekstelementer skal indeholde ord der kan hjælpe brugeren med at sammenstykke forklaringen – jo flere brikker man giver brugeren til puslespillet, jo mere sandsynligt at de finder ud af, hvad siden handler om.\nDerudover var der en god pointe om at man både skal have tekst og billeder, fordi nogle brugere mest bruger visuelle brikker, når de skal skabe mening, mens andre læser tekster.\nEfterfølgende var der tid til en smule debat om, om man overhovedet kan lave guidelines udfra sådan et eksperiment, hvor brugerne jo slet ikke er i målgruppen for siderne – og hvor brugerne ikke har et mål med deres søgning/tilstedeværelse på hjemmesiden. Det siger måske ikke så meget om FDIHs hjemmeside at en studerende ikke ved, hvad forkortelsen dækker over?\nJeg forsvarede forsøget, fordi jeg synes, det giver mening, at mange webforsider skal være mulige at afkode også for folk, der ikke lige er i målgruppen og ved en masse på forhånd. Det er muligt at jeg ikke vil melde mig ind i FDIH, men det kan jeg jo først afgøre, hvis jeg kan forstå, at jeg måske er i målgruppen?\nAlligevel synes jeg det var en god debat. Der var blandt andet gode spørgsmål om, hvordan man tester på brugere med stor forforståelse af sitet (De studerende anbefalede brugere uden forkundskab, men det kan jo være ret svært for store virksomheder) og hvordan man finder ud af, om testsituationen påvirker testen?\nKategori(er): It-anvendelse, Kommunikation, Usability\n25. september 2005 Skrevet af Trine-Maria\nPolitikerweblogs i forbindelse med kommunalvalget\nStefan Bøgh-Andersen fra overskrift.dk har skrevet til mig og gjort opmærksom på, at han vedligeholder en liste over politiker-weblogs i forbindelse med kommunalvalget i november. Han samler på weblogs med RSS-feeds – send ham derfor et tip, hvis din yndlings-politikers weblog mangler på listen 🙂\n25. september 2005 Skrevet af Trine-Maria Skriv kommentar\nSvensk avis køber (måske) svensk weblog?\nDer går (kommenterede) rygter om, at en virksomhed i Bonnier-koncernen i Sverige vil købe den svenske weblog Manolo.se, som er en cool stilguide for mænd.\nHos Media Culpa (hvor jeg har historien fra) mener de at vide, at det er avisen Sydsvenskan, som er ved at lave en handel.\nKategori(er): Medier, Weblogs\n24. september 2005 Skrevet af Trine-Maria Skriv kommentar\nHer til morgen ser nyhedsspalten sådan ud hos DMI (hvorfor har de egentlig ikke vejret på forsiden? Vil de fleste besøgende ikke bare gerne vide om de skal have paraply med på arbejdet eller ej?):\nGad vide om ‘Vagtchefens Rubrik’, er et andet ord for weblog? Det er det så ikke helt, men det er vagtchefens fortælling om, hvad man her til morgen ved om orkanen Rita. Men hvorfor blogger de egentlig ikke hos DMI? Alle taler jo alligevel om vejret og de kunne sikkert få mange gode observationer og spørgsmål om vejrfænomener fra læserne?. Og de mangler egentlig bare at tilføje permalinks og kommentarfelter?\nDMI er derudover langt fremme med både Podcasts af vejrudsigten og RSS-feed til automatisk opdatering af samme.\nOg hvordan definerer man egentlig Indian Summer?


EASIS Sampak - Syltevarer med lågåbner - Hurtig levering\nAfsendes samme dag ved bestilling inden kl. 14\n7 timer 46 minutter 28 sekunder\nSampak - Syltevarer med lågåbner\nMed EASIS sampak har vi forsøgt at sammensætte varer, som passer godt sammen, så det er let for dig at gå ti. Denne Sampak er perfekt til dig der ønsker et let måde at åbne dine syltevare på.\n1x EASIS Syltede Drueagurker\n1x EASIS Syltede Asier\n1x JarKey lågåbner, blå\nSe varedeklarationer under de enkelte varer.\nSyltede drueagurker er et af de produkter, som man måske ikke umiddelbart mistænker for at indholde meget sukker. Men det kan de faktisk godt gøre pga. den lage, som de ligger i. Og derfor har vi lavet en variant uden tilsat sukker. De indeholder hele 94% færre sukkerarter end traditionelle drueagurker med tilsat sukker og derfor også 77% færre kalorier.\nAsier er et af de produkter, som man måske ikke umiddelbart mistænker for at indholde meget sukker. Men det kan de faktisk godt gøre. Og derfor har vi lavet en variant uden tilsat sukker. Den indeholder hele 96% færre sukkerarter end traditionelle asier med sukker og derfor også 85% færre kalorier.\nDen originale JarKey lågåbner er verdens nemmeste lågåbner, og passer til de allerfleste konservesglas. Placer den på lågets kant og løft let i håndtaget, så undertrykket i glasset udløses. Når undertrykket i konservesglasset er udløst, kan låget nemt skrues af. Låget bliver ikke beskadiget, og kan fint bruges igen.\nEASIS Perfect Florsød\nFør DKK 30,95\nFør DKK 36,95\nEASIS Chips Salt\nFør DKK 15,95


Efterårsdekorationer og sjovt hobbyarbejde for hele familien - Efterår, Havetips, Plænepleje, Pleje Af Træer Og Buske, Redska...\nHavelivGarden MagazineEfterårsdekorationer og sjovt hobbyarbejde for hele familien0 emner på din bestillingsliste\nEfterårsdekorationer og sjovt hobbyarbejde for hele familien\nEfterår, Havetips, Plænepleje, Pleje af træer og buske, Redskaber til havepleje\nFlotte dekorationer gør et hus venligt og indbydende. Hjemmelavede dekorationer har ofte en individuel charme og er virkeligt personlige og specielle. Med nedenstående tips og tricks er der ikke længere noget, der kan afholde dig fra at skabe en flot efterårsatmosfære derhjemme – og de vil med sikkerhed sørge for masser af morskab og fornøjelse for hele familien. Det eneste, du behøver, er det rette værktøj og et par håndværksfærdigheder, så er du i gang...\nDu kan finde alle materialerne til denne idé på en efterårsspadseretur: Kastanjer, agern, bog, kogler, nødder, hyben, farverige blade og andet lignende. Det betyder, at du får alle ingredienserne til dit hobbyarbejde fra naturen selv, og at du ikke behøver at bruge store summer på at købe dem i specialforretninger. Til sammenbinding af din guirlande skal du bruge hobbyståltråd, som ikke er for kraftig. Du skal også bruge træperler i varierende størrelser, f.eks. til afslutning. Forberedelser: Først skal du lave et hul i midten af kastanjerne, agernene, nødderne og det andet materiale, du har samlet. Den bedste måde at lave huller på er med en hammer og et søm. Men pas på: Læg et eller anden under emnerne, når du slår huller, så gulvet eller bordpladen ikke bliver beskadiget. Alternativt kan du bruge et bor. Nu er du klar til at gå i gang!Klip tråden over i den ønskede længde.Sæt den første ting på tråden, og bind til for enden af tråden, så genstanden ikke kan flytte sig.Nu kan du sætte alle de andre ting på tråden tæt sammen eller med indbyrdes afstande, så resultatet ikke kommer til at se så stramt ud. Det kan du gøre ved at binde hver enkelt af genstandene på tråden i den ønskede position, så de ikke kan flytte sig.Du kan påsætte og fastbinde perler eller andet tilbehør, som du har købt, imellem naturmaterialerne.Når du er færdig, kan du binde en løkke for enden af tråden, så din guirlande kan hænges op, eller du kan montere en nøglering. Og det var så det: En farverig guirlande, der tager sig særligt godt ud i et vindue eller over en dør.\nKastanjedyr er populære hos både unge og gamle. De er nemme at lave for både nybegyndere og børn, og de er rigtig flotte. Der findes imidlertid versioner for den mere øvede hobbyspecialist, hvor voksne kan lade fantasien få frit løb og skabe en "wow"-effekt blandt gæster. Til de lettere dyr skal du bare bruge kastanjer, tændstikker og/eller tandstikker. Til de mere avancerede dyr skal du også bruge en kniv, et bor, lim, udstående øjne, pels, uld osv. Her kender fantasien ingen grænser. Så lad os komme i gang! Først skal du beslutte, hvilket dyr du vil lave. Det ville f.eks. være nemt at lave en giraf. Til en giraf skal du bruge en relativt stor kastanje som krop. Lav fire huller i bunden af kastanjen – to forrest og to bagest. Sæt en tændstik eller tandstikker i hvert af de fire huller for at give giraffen ben. Nu skal du finde fire små og lige store kastanjer. De skal være fødderne. Lav et hul i hver af de små kastanjer, og sæt derefter fødderne på tændstikbenene. Lav derefter endnu et hul i den øverste halvdel af kroppen, så du kan isætte en tandstik og lave giraffens hals. Til sidst skal du igen lave et hul i en mindre kastanje og sætte den på halsen. Den bliver giraffens hoved. Kastanjeslangen, der også er et nemt dyr, kan laves uden tændstikker. Du kan lave en slange ved at trække kastanjer med huller på en tråd, som hvis du skulle lave en slags kastanjekæde. Når du laver slangen, skal du sørge for, at de benyttede kastanjer sættes på tråden efter størrelse. Sæt den største kastanje på først, og vælg derefter de følgende, så de bliver mindre og mindre. Du kan få slangen til at ligne en rigtig slange ved at male øjne på den og lime en rød papir- eller filttunge fast på den. Til de mere avancerede dyr er der hverken instruktioner eller begrænsninger: Alt er muligt, når bare det er sjovt og ser flot ud. Lad bare fantasien få frit løb.\nTjekliste for havearbejdet om efterår...


Operation Skriv Hjem: 2020\nSå er dagen kommet! En noget anderledes juleaften for rigtig mange af os, men det skal sandelig ikke tage pippet fra juleglæden hos Operation skriv hjem. Af 💖 tak til alle jer, der har støttet os med stort og småt gennem 2020. Det har stor betydning for mange at modtage en fin, håndskreven hilsen fra deres kære udsendte. Tak for jeres hjælp til at gøre dette muligt. Tak til vores 12 dygtige gæstedesignere i 2020. Tak for alle kortene til alle jer andre og 1.000 tak til vores trofaste sponsorer blandt de dejlige, danske webshops og butikker for at gøre vores månedlige præmie muligt. 😍\nI får lige en julehilsen fra mig og Pia med tak for i år.\nkortet er Pias fine arbejde.\nI år prøvede jeg noget nyt med vores "decemberblog" og jeg skal love for I tog godt imod det. De i skrivende stund 23 indlæg er blevet set 3.368 gange WAUW 😲 Så er der noget ved at skrive små historier og samtidig har vi fået vist så mange julekort, som vi har kunnet.\nI dag får I så dette års sidste julekort inspiration. Men bare rolig - vi fastholder traditionen og juler selvfølgelig videre næste år - hver måned den 24.\nNu kan vi endelig afsløre, hvem der er denne måneds gæstedesigner. Det har virkelig været svært at holde på den hemmelighed. Finally it is time to share a well kept secret with all of you.\nFørst et billede af gæstedesigneren - der selv i denne skønne udgave nok bliver genkendt!!\nHere's a picture of our special guest designer - she did try to be in disguise - but I think you can still see who it is. 😁\nJo det er Sandy Allnock - og her i HQ er vi så stolte og glade for hendes medvirken.\nYES - it is Sandy Allnock - all the way from USA - we are so thrilled and proud at OSH HQ.\nHer ses Sandy's to pelsbabyer V og G der elsker at holde hende med selskab, når hun arbejder.\nSandy's two cute fur babies sure knows how to have a good time watching her as she works.\nOg her det smukke julekort. Sandy skriver selv om det længere nede. SÅ inspirerende at se, hvor meget af et kort, man selv kan blive god nok til at lave. Stemplet (der hedder LL221 lovely legs - Bethlehems light) er jo kun en lille del af dette kunstværk, resten er håndtegnet/malet.\nJeg kan anbefale de kurser Sandy udbyder på sin hjemmeside, hun er SÅ dygtig.\nAnd ... tadaaah... this is the artwork of a xmas card she made. SO much hard work for most of us to ever be able to make all the background as pretty as she did. But SO much worth it and luckily Sandy has a number of FAB courses on-line - so there is help out there.\nOg her er Sandys hilsen til os allesammen:\nHello OSH, and Merry Christmas! I’m Sandy Allnock, and used to head up Operation Write Home, so OSH has always been near and dear to my heart. I live near Seattle in the USA with my two pups - Giallo, the golden retriever, and Vienna, the black and white mix…they hang out with me in the studio all the time while I work! The card I’m sharing with you today has a stamp by the Colorado Craft Company from last year - a beautiiful manger scene, with a sky in Copic markers. I drew in my own hay - some of which was in my famous white pen! I just hope the Baby isn’t cold out there with no roof overhead under that pretty sky! Merry Christmas, everyone! Sandy\nI får den lige på dansk også: Hej OSH og Glædelig jul. Jeg hedder Sandy Allnock og jeg stod for Operation Write Home, da det fandtes i USA. Jeres OSH har derfor altid stået mit hjerte nær. Jeg bor i nærheden af Seattle i USA med mine 2 vovser - Giallo, der er en golden retriever og Vienna, som er en sort og hvid blanding. De holder mig med selskab i mit scraprum, mens jeg arbejder. Kortet, jeg deler med jer i dag, er med et stempel fra Colorado Craft Company fra sidste år - et smukt krybbe motiv, med en Copic himmel. Jeg tegnede mit eget hø - noget af det med min berømte hvide gelpen. Jeg håber ikke, at baby Jesus fryser, da der jo ikke er noget tag mellem ham og den smukke himmel. Glædelig jul til jer allesammen! Sandy\nAnd a Merry Christmas to you too Sandy\nPia på banen her :) Jeg er selv personligt vild med Sandy's flotte kreationer. Hun kan bare det der med akvarel og tusser. Hun er vildt inspirerende!\nDenne gang har jeg kastet mig ud i farvelægning med ZIG Clean Color Real Brush med vandpensel på akvarel papir.\nJeg har brugt stemplerne "Knus i et Krus" og "Julehygge" fra Three Scoops.\nTil guld splatteriet på kortet har jeg brugt et akvarelsæt med shimmer i farverne. For en gangs skyld er jeg 100% tilfreds med mine splatter. Det kan jo være tricky at styre dem. Jeg har lavet dem ved at flikke min pensel på kanten af en lille akrylblok. Denne metode er god til at få mindre splat dråber.\nHåber I alle får en dejlig jul og passer på hinanden. Godt Nytår til jer alle og glæder mig til vi virtuelt ses igen næste år til masser af ny julekort inspiration. Jeg glæder mig vildt meget! Jeg elsker at lave julekort :) og lad os så se hvad Charlie har hygget sig med.\nJa her kommer jeg, som den trofaste rosin i pølseenden. 😉 Det kræver meget at komme lige efter Sandy og Pia, så jeg har valgt at vise et helt specielt hyggeligt kort. Det er lavet til en lille fyr, hvis faster og mor har fyldt hans december måned med skønne oplevelser med en juledør, der har udviklet sig til et julemusehus, hvor ALT kan ske. Jeg har fulgt med i de søde historier og derfor var det oplagt, at hans familie skulle have dette julekort i år.\nHer ses de to fine julemus det handler om:\nOg her genskabt som julekort - i en hyggestund foran pejsen.\nMus kan helt sikkert godt lide ristede marshmallows - hvor hyggeligt er det lige.???\nMaterialevalg denne gang uden foto: Mus, stearinlys og tøj er Marianne design, pejsen er en ældre Quickutz die, Marshmallows er naturligvis klisterskumfiduser på tandstikker med en lille hvid papir øverst. Stempel og små kristtjørn blade er fra mit eget lager.\nBare fordi året næsten er slut og fordi det er JUL - trækker Fifty en lille EKSTRA ekstra præmie blandt de links I laver her via Mr. Linky. Skal vi ikke slutte året af med en masse små fotos, der linker til jeres julekort. Vinderen trækkes Nytårsaften - så vis os det julekort, du selv er mest tilfreds med i år:\nIndsendt af Pia Larsen kl. 00.06 14 kommentarer:\nFor i dag er det jo lige før det er juleaften - vi skal bare sove 1 gang mere.\nI dag har jeg snuppet lidt "ananas i egen juice" som de siger hos Natholdet, så her er mit bidrag til julehistorien:\nAllerførst vil jeg lige bruge dette kort til at sige "tag det nu roligt, vi når det altsammen"\nSå snup bare lige en kop snemandssuppe, sæt dig ned og læs videre.\nHer pynter jeg mig med lånte fjer, for det er et af Gitte Ys kort, men mon ikke\nvi er mange, der kan sige sådan til familie og venner i år?\nMen så må vi have hinanden i tankerne rundt om træet juleaften. 💖\nFor hvis 2020 var en snemand - er vi så ikke enige om, at han så sådan her ud???\nMen dælme om vi vil hænge med næbbet en juleaften, vi bliver 3 undskyld Fifty 4\nog vi gør præcis, hvad vi plejer bare i mindre målestok.\nJulegudstjenesten bliver digital takket være vores nye, unge præst.\nJuletræ, julemad, julegaver og julehumør er klar.\nMåske var det præcis et år som i år Peter Faber tænkte på, da han skrev:\nOg så vil jeg ønske jer alle en God Jul og slutte hvor historien begyndte,\nude i skoven i ro og fred.\nFor i morgen kommer det faste 24. indlæg med inspiration til julekort fra Pia Larsen og mig OG en helt speciel hilsen til os allesammen - vi siger ikke fra hvem - så kig forbi igen i morgen og se det selv.\nIndsendt af Charlie kl. 00.10 13 kommentarer:\n22.12.2020 Så er det lige præcis "dagen før dagen, før dagen I ved...."\nJeg bringer lige et par juletræskort mere - og det første kort får mig til at tænke på H C Andersens eventyr om grantræet.\nI dag skal vi høre hvad Sally Anns kort kan fortælle:\nPræcis sådan et billede forestiller jeg mig, når grantræet står ude i skoven og længes efter\nat blive hentet ind til byen. Der er ellers både små søde harer og fine stjerneskud ude i skoven.\nJeg har ikke altid haft tid til en skovtur lige de sidste dage inden juleaften, men måske er\ntræerne så fine lige inden jul, Man kan aldrig vide.....\nHer er træerne i gang med at blive pyntet. Jeg læste en gang et sted, at et amerikansk juletræ på 2 m skal have mindst 196 kugler på. Det lyder lidt overhængt i min verden, men jeg ved de skaber dybde i træet ved at hænge store kugler nederst og tæt inde ved stemmen, så de kan funkle i baggrunden. Tror det er lidt for Disney agtigt til min smag - men der er jo frit valg i hver enkelt familie.\nMen nok om juletræer i dette indlæg, lad os ikke glemme det der kaldes\n"the reason for the season". Her er vi midt ude i ørkenen, Betlehems stjernen lyser klart,\nog der er både palmer og en dromedar. Det er nok de tre vise mænd, der er på vej, for lige\nnu er det kun Joseph og Maria der er sammen med Jesusbarnet.\nNogen af jer har måske hørt historien om, da jeg var 7 år og gik i nonneskole på Østerbro. Vi var både katolikker og protestanter i klasserne, så i religionstimerne var vi delt op. Pludselig en dag kom jeg hjem og bekendtgjorde, at jeg ville være katolik. Det havde min mor ikke lige set komme, men hun ville da gerne høre hvorfor. "Fordi katolikkerne får glansbilleder i deres timer, men vi andre skal sgu' selv tegne ham der Jesus" var svaret. Min mor holdt masken og undgik at jeg skiftede tro, ved at købe mig nogle fine glansbilleder. 5 år senere var den gal igen, der havde jeg nemlig opdaget, at min sidekammerat, der var katolik, slap for svære matematikspørgsmål ved at bede om lov til at gå op i kapellet og skrifte midt i undervisningen - uha det var fristende...👼 Men efter 10 års god skolegang, forlod jeg skolen med min protestantiske tro i behold. 😜\nIndsendt af Charlie kl. 00.30 8 kommentarer:\nIndsendt af Charlie kl. 00.30 10 kommentarer:\n20.12.2020 4. søndag i advent og nedtællingen til juleaften er i gang\nBåde små og store kan nu mærke, at julen er tæt på. Det sidste adventslys bliver tændt i aften og pakker fragtes fra hist til pist.\nDagens kort er fra Jannie Thorgersen:\nOSH skal nødig anklages for at aldersdiskriminere, så ovenpå de mange små nisser, der har optrådt herinde, var jeg rigtig glad for at Jannie T har husket den ældre generation af nisser. Nøjagtig alder\nkan man jo aldrig vide - men ham her er nok over 100 og har fornuftigt nok taget en lygte med på turen.\nHam her er enten lidt yngre, eller også har han været modtagelig for stylingtips fra Dansk Nissemoderåd. Han flasher ihvertfald fint matchende prikket hue, luffer og støvler.\nSnemanden glæder sig rigtig meget til det årlige snemandstræf i juledagene, som I kan se er det lige her inden jul, at snemænd får små ben, så de kan mødes med deres venner. Så nu ved I hvorfor ens snemand nogen gange er forsvundet!\nJa her tæt på jul sker der mange magiske ting, snemænd kan gå, nogle rensdyr kan flyve og andre kan stå oprejst som ham her, der er klar til at gå rundt og synge om Rudolf. Det er nu sådan en festlig tid - den juletid.\nNu er Fifty og jeg spændt på at se, hvor mange kommentarer vi får at trække lod imellem i aften. Vi læser dem løbende - allesammen - men det er først efter 22.00, at vi leger lykkens gudinde og finder vinderen. Hvem det bliver, kan I læse på mandag den 21. december. Held og lykke til alle jer der er med i lodtrækningen.\nIndsendt af Charlie kl. 00.30 25 kommentarer:\n19.12.2020 I dag er der juletravlhed både ude og inde\nDet er muligt vi er blevet voksne, men nisser er vi vist ikke vokset fra. For hold da helt op, hvor har der været mange på besøg i fredagsindlægget. Men bare rolig, det foregik fint fordelt over dagens timer fra 01.00 til kl. 22.00, så vi var på intet tidspunkt uartige og oversteg 10 forsamlede på en gang. 😇 Så hvem dælen er det så, der ødelægger statistikken og får det smittetal til at stige. 😖\nI dag kigger vi på Gitte fra Samsøs julekort:\nUdenfor mit vindue har de små fugle travlt her inden jul og selvom der er lang tid til\ndet bliver forår, skader det jo aldrig at kigge lidt på udbuddet af ledige lejemål.\nDen fine "maoistiske vintersportsfugl" rødkælken (også kendt som rødhals) hedder hos os\nstadig det den hed i min barndom. Her er der mange samlet, men de holder næbbet lukket,\nså mon ikke det går. De har et godt øje til alle de fine, røde bær.\nJeg tror der lyttes til julemusik på det første kort, men enten er det for mørkt til jeg kan se, om det er Rudolf, eller også har han glemt at tænde for næsen. Den lille fyr ved siden af lytter vist med.\nInde i huset er vi begyndt at udvælge årets pynt til juletræet,\nfor vi har et lidt mindre træ i år, da vi inkl. Fifty jo bliver 4 juleaften.\nHver gang vi passerer køkkenet, hvor de fyldte kagedåser og bolsjestokkene til snemandssuppen\njo befinder sig, skynder vi os at tænke på noget andet, så vi ikke bliver fristet. For jo - julen\nnærmer sig - men vi er der ikke helt endnu.\nTak for de mange, fine kommentarer i går. Konkurrencen om Gittes præmie bliver hård, men så er det jo godt, at I har en ny chance både i dag og i morgen søndag. UHA det bliver spændende, hvem der vinder.\nIndsendt af Charlie kl. 00.30 15 kommentarer:\nEfterhånden som vi nærmer os jul, bliver det mere og mere svært at holde nisserne i ro. Her i huset har de nærmest overtaget scrapværelset og derfor slipper vi nogle af dem fri i dag.\nDagens kort er lavet af Mie Wulff Johansen:\nJeg skrev for et par dage siden, at vi ikke bager julesmåkager før tæt på jul. Fordelen ved det er, at så hjælper nisserne til. Men i år er har der vist været et generationsskifte, for det er mest små nisser der fistrer rundt og ikke alle er den store hjælp. Men søde - det er de 😄 Måske meget godt, at vi ikke får gæster, når pebernødderne sådan er fodæltede i år.\nNår man så sender dem ud i haven lidt, for at brænde lidt krudt af, får de både bygget en fin snemand og startet en rask, lille sneboldkamp. Der er meget krudt i små nisser.\nMen når vi kommer til prøvespisning af peberkagerne, så er de på pletten.\nDenne slags kan vi godt bage nogle flere af - de blev straks godkendt.\nTil sidst bliver selv små nisser dog trætte, så vi nåede lige at redde den sidste peberkagemand.\nHeldigt for han passede lige til teksten på dette kort med et fint sukkerhjerte lavet af\npebermyntestokke, dem havde vi nemlig gemt et nissesikkert sted. 😍\nI dag fredag kommer den sidste december ekstrapræmie i spil. Igen bliver vinderen trukket blandt de kommentarer der kommer på dagens, lørdags og søndags indlæg herinde. Vores sponsor er Gitte fra Hobbyboden, og præmien består af et Fødselsdags-stempel-sæt og et die-sæt med dannebrogs-cutouts - i anledning af 10 års fødselsdagen for Gittes eget design her midt i december. TAK og til lykke med det Gitte. 👍\nHelt frisk fra fad - er denne præmie, som lige er kommet i handlen. Hvem mon den heldige vinder bliver ???? Alle fornavne har en chance (ti hi) intern joke....\nOg som de andre gange - har I indtil søndag aften kl. 22.00 dut - derefter trækkes vinderen!!!\nIndsendt af Charlie kl. 00.11 25 kommentarer:\n17.12.2020 Merry Christmoose får man lyst til at sige...\nSå blev hele landet ramt at endnu et sæt restriktioner, som desværre er nødvendige. Stakkels butikker og stakkels de, der ikke har fået købt julegaver endnu.\nVores juletræ er i dag hjembragt i triumf - og naturligvis i en rød bil 😏\nDagens kortillustrationer til dagens historie er fra Melissa Slaaving:\nDa vi kun er os 3 i år og den beslutning bliver mere og mere rigtig for hver dag der går, valgte vi ikke det største træ og heller ikke det mindste men det lige midtimellem, dog ikke i ternet 😄\nVi er også kysseklar - dog er vores mistelten forgyldt og fra Rosendahls Karen Blixen serie,\nmen den virker alligevel år efter år. Min mosters hus lå lige i nærheden af Karen Blixens hus i Rungsted og vi gik ofte tur i hendes park. Hun var en stor personlighed, men en lille smule skræmmende for en lille pige på 6-7 år, da hun jo så gammel ud og talte med en meget speciel stemme.\nHam her er årsagen til overskriften, jeg elsker de skæve og morsomme engelske tekster og "Merry Christmoose" er en af dem jeg har set på julekort. Ham her ser nu mere betuttet ud end ligefrem Merry.\nSå er hans mage noget mere afslappet og står og nyder den stille sne, der daler ned.\nI indlægget i morgen kan I bla. læse hvem der er vores sponsor den sidste adventsweekend. I kan godt glæde jer, det er en splinterny og fin præmie. Så siger jeg IKKE mere......\nIndsendt af Charlie kl. 01.00 9 kommentarer:\nDet var hyggeligt og interessant at læse alle jeres kommentarer i går med emnet hvid jul. Det jeg som barn fik at vide var "københavnersnak" om at sneen var velkommen, bare den holdt sig fra gader og fortove ser ud til at have mange supportere 😄\nI dag kigger vi på kort fra Ann Vicky Beck Jensen:\nSom kortet fint viser, er der mange der elsker sne, så længe den holder sig ren og hvid\nog mest dækker den del af landskabet, der ikke er asfalteret.\nMen lad os også huske på, at Julen er hjerternes fest - og i år er der sikkert\nen hel del flere hjerter, der sidder alene i juledagene. Dem skal vi huske at glæde\npå den ene eller anden måde. Men det har I kreative sjæle sikkert helt styr på.\nHvis ikke er her et par ideer fra mig til jer.\nMåske skal de have et kort, selvom de ikke står på jeres julekortliste. Min er f.eks. blevet en del længere i år, netop fordi der er så mange, vi ikke har haft kontakt med siden marts. Ikke på den der "nu skal vi også ses i det nye år" måde, som man kan se i et julekort, men fordi man virkelig savner at kunne ses.\nHvis du har en stjerne i dit liv, så husk at skrive det i et kort til ham/hende. 💓\nDa vi var ude for at vælge juletræ, kom jeg til at tænke på de træer jeg så, da vi var i Pennsylvania for et par år siden. De var så ens, at jeg først troede, det var en mark med kunstige træer. Det ville være underligt - men det var jo i USA 😆. Det viste sig at være fordi, mange foretrækker et tæt træ, der ligner en sukkertop og derfor bliver de klippet og studset til man opnår det resultat. I rigtig grelle tilfælde får de måske også lige et pust grøn spraymaling, så de ser rigtig "fine ud" - føj siger jeg bare.... 😲\nMen tilbage til det med at glæde andre. Her i HQ bliver der ofte først bagt ret tæt på juleaften.\nIkke af dovenskab, men af selverkendelse. Vi er nemlig flere, der har en rygrad som en regnorm, når det kommer til kager og søde sager - så derfor ville 24 dage med fyldte kagedåser i huset være den rene tortur. Så vores småkager er altid friskbagte og holder så et stykke ind i januar, som er den store fødselsdagsmåned i vores familie og vi deler gerne ud af dem.\nDet var hvad dagens kort fik sat i gang af tanker og historier hos mig. Nu kan jeg huske, hvorfor jeg ELSKEDE fristil, dengang jeg gik i skole. 😉 Tak fordi I læser med og tak for alle de dejlige kort, vi sammen har sendt ud til soldaterne i 2020. Både kvalitet og kreativitet steg i 2020, så noget godt er der da kommet ud af den pokkers Corona.\nIndsendt af Charlie kl. 00.26 8 kommentarer:\nSvaret på dages overskrift bliver et både ja og nej - vejene er dejlige uden sne - men naturen er noget bar når den mest er grå, våd og brun.\nI dag har jeg haft fat i Heidi Kjærbyes kort:\nDisse tre små musevenner stemmer helt sikkert for en hvid jul,\nse lige hvor sjovt de har det på vej ned ad kælkebakken.\nMan kan næsten høre deres små, glade musehvin.\nDenne hyggelige gamle havenisse er nok nærmest ligeglad,\nfor hans hue tager jo noget af hans udsyn, når den sidder sådan.\nJeg er sikker på, at dette nuttede bamsepar også er på ja tak til sne holdet,\nfor så kan de kramme videre for at holde varmen.\nSidste deltager i meningsmålingen er det nærmest unødvendigt at spørge,\nmen jeg gør det alligevel og får et ikke overraskende "JA tak til snevejr"\nSå står det til dagens kortdesigner, så ønsker flertallet sig en hvid jul..... vi får se, hvad der sker i den virkelige verden. Lille flashback til min barndoms jul igen - hvor en af julegaverne i flere år var en seddel med ordene "og en kælk - hvis det bliver snevejr". Der var selvfølgelig andre gaver, men denne gik igen en del år - uden den store udgift for mine forældre.\nI denne uge venter vi spændt på at se, om Fifty og jeg får presseomtale i den lokale avis. Vores pressemedarbejder har ihvertfald været på overarbejde. 😉\nIndsendt af Charlie kl. 00.49 13 kommentarer:\n14.12.2020 Så har vi en vinder og vi fejrer det med en kop dejlig, varm kakao?\nAllerførst tak til Anja fra Picturing the World for denne weekends ekstrapræmie - et gavekort på 150 kr.\nOg dernæst tak for jeres kommentarer til min historie i går, utroligt hvad 1 glas gløgg og tastetid omkring midnat kan gøre ved ens fantasi. 😍\nHvem blev så den heldige vinder denne gang?? - det gjorde den der har skrevet denne kommentar:\nSikke en skøn historie fra fordums tid, Charlie. Hos mine forældre kom træet også først ind den 23. Dog var det min søster og jeg som pyntede. Det var vi bedre til, sagde min far. Egentlig var det vist mere fordi han så slap 🙈 Her kommer træet som regel ind 1-1.5 uge før og så pynter jeg det med min datter. Hun elsker det. Men dejlige kort til din historie. Jeg har også sendt flere end jeg plejer i år. Også selvom de fleste røg til udlandet. Mange trænger til et ekstra kram lige i år.\nog det betyder vi siger STORT til lykke til Tina Wilstrup !!! Pudsigt sammentræf at vi nu har haft 2 x Tina som vindere - nu skal I ikke alle tage navneforandring inden næste weekend. Det er altså HELT tilfældigt.\nI dag er det kort fra Heidi (Sivsko) vi leger med:\nHave yoursELF a merry little Christmas - ja sådan bliver det næsten i år hos os.\nVi bliver os 2, vores yngste og ham bjørnen vi har boende til leje 😉\nMen sådan må det være, når vi skal overholde restriktionerne og passe på os selv.\nVi er mest vant til røde/grå nisser her i Danmark, så ham her er en gæst fra USA.\nAntallet rundt om træet kommer nu ikke til at ændre på selve julen.\nVi har holdt nogle seriøse varm kakao og pebernødde møder for at sikre,\nat vi hygger igennem som vi altid har gjort.\nVi er endda så gode, at vi sørger for at tabe lidt fuglefoder i carporten,\nså regner vi med den lille mus holder sin jul derude og undlader at besøge os inde i huset.\nOg så skal der snart bages - vi gør det ikke al for tidligt her i huset,\nfor så synker det for hurtigt i kagedåserne og det går jo virkelig ikke.\nSelvom det mest bliver til egen fornøjelse, er der planer om flere slags småkager.\nPå Fiftys FB side kan I se en fin hilsen fra de udsendte i Mali.\nSøndagen går på hæld mens disse linjer bliver skrevet, Fifty er færdig med at synge "Santa Lucia" som han er sikker på det hedder 😘 og dynerne kalder. God ny uge allesammen.\nIndsendt af Charlie kl. 17.58 5 kommentarer:


Stivkrampe skyldes sårinfektion med stivkrampebakterien, Clostridium tetani, som laver et giftstof (neurotoksin), som påvirker nervesystemet og medfører, at man får kramper. Smitte sker typisk ved, at man får bakteriesporer ind i et forurenet sår.\nStivkrampebakterien findes overalt i naturen og er således ikke hyppigere i udlandet end i Danmark. Vaccination mod stivkrampe blev indført i det danske børnevaccinationsprogram i 1949 og der ses kun 0-2 tilfælde om året i Danmark, hyppigst hos ældre som ikke er blevet revaccineret.\nGenerelt anbefales det, at man er beskyttet mod stivkrampe. Hvis det er mere end 10 år siden man er blevet vaccineret mod stivkrampe anbefales det derfor fra Statens Serum Institut, at man modtager en revaccination.\nRejsende har formentlig en større risiko for at få forurenede sår under rejsen.\nPrimær vaccination får alle børn i det danske børnevaccinationsprogram. Som 5 årig gives en booster, hvorfor man normalt er dækket til 15 års alderen.\nSom booster anvendes normalt en kombinationsvaccine mod difteri og tetanus, diTeBooster®, som giver 10 års beskyttelse mod begge sygdomme.


Kamppladser Af Jakob Mathiassen → Køb bogen billigt her\nKamppladser - Jakob Mathiassen - Bog\nAf Jakob Mathiassen m.fl.\n– Østarbejdere og social dumping i byggeriet\nPå landets byggepladser har der siden EU’s østudvidelse for ti år siden udspillet sig en hård kamp om løn og arbejde. En kamp mellem danske byggearbejdere og billig østeuropæisk arbejdskraft, mellem fagforeningerne, udenlandske bagmænd og entreprenører, der udnytter det åbne markeds muligheder. Omdrejningspunktet i denne bog er dokumentariske fortællinger om konflikterne på seks blokaderamte byggepladser, bl. a. Nørrehus i Brønderslev, Navitas i Aarhus og Metro Cityringen i København. Via aktører og hovedpersoner i konflikterne giver forfatterne et indblik i, hvordan kampen mod social dumping er blevet ført rundt omkring i landet. Der er ingen helte og ingen skurke, kun en masse helt almindelige mennesker. Bogen afdækker samtidig, hvordan politikerne vildledte befolkningen, da de lovede, at østudvidelsen ikke ville få nogen betydning for Danmark. Østudvidelsen er den største forandring af det danske arbejdsmarked siden industrialiseringen, men det har været en stille omvæltning, der er foregået i ly af opturen i starten af de nye årtusinde.\nFakta om Kamppladser\nJakob Mathiassen, Klaus Buster Jensen\nKamppladser, Bøger, Bog\nHandel på Internettet skal være helt sikker for vores brugere. Vi vil derfor aldrig gå på kompromis med sikkerheden. NETS har godkendt vores online betalingsløsning, og det er den primære garanti for sikkerheden bag din betaling på Internettet. Så når du handler og foretager betaling online hos Gucca, er det sikkert.\nVi har altid 30 dages returret, og det er uanset hvilket produkt, du har købt hos Gucca.dk. Kort sagt medfører det, at hvis du af en eller flere grunde ikke måtte ønske at beholde din vare, så kan du returnere den uønskede vare til os, og så sender vi pengene retur. Før du returnerer din vare, har du altid mulighed for at kontakte os, såfremt du har spørgsmål eller er i tvivl.\nDet er meget vigtigt, at du som kunde hos os modtager dit produkt både hurtigt og sikkert. Hvis din vare er på lager, vil du oftest modtage varen indenfor 1-2 hverdage. Den præcise lagerstatus er altid tydelig ved hver enkelt vare. Har du spørgsmål til leveringstiden eller lagerstatus, så er det en god ide, at du sender en e-mail eller ringer til os.\nNår du handler hos os, er det muligt at vælge mellem flere forskellige muligheder for betaling. Den betalingsmulighed der passer dig bedst, er naturligvis den du bør benytte. Uanset hvad du gør brug af, kan du være helt tryg og sikker, når du køber hos Gucca. I vores sektion med oftest stillede spørgsmål finder du en oversigt over alle vores betalingsmuligheder. Når du betaler med kreditkort, hæver vi først pengene, når vi afsender dit produkt.\nHar du spørgsmål, eller opstår der problemer når du besøger Gucca.dk, er du naturligvis velkommen til at ringe eller skrive til os. Du kan ringe eller sende e-mail til os alle hverdage imellem 10-15, og med godt humør og et smil tager vi imod din henvendelse.\nEfter du har købt dine varer, kan du altid se forsendelsen, og vide hvornår den ankommer. Når du færdiggør købet, kan du efterfølgende tilgå din egen personlige ordreside. På din ordreside kan du se, hvornår vi afsender din pakke. Vi sender en e-mail med leveringsinformation, lige så snart vi har afsendt din pakke.\nDin anmeldelse af Kamppladser\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_samfundoghistorie path_bog_kamppladser


Konfirmationer og sølv - Det nye tv signal\nMin mand og jeg var inviteret til to konfirmationer dette forår, og samtidig skulle naboens datter også konfirmeres. Altså skulle vi finde tre gaver til tre piger på nogenlunde samme alder. Vi havde sammen med invitationen til de to konfirmationer fået pigernes ønskesedler. Gaven til naboens datter måtte vi selv finde ud af, men vi blev inspireret af de to ønskesedler, vi havde fået.\nDe to kommende konfirmander ønskede sig smykker, armbånd i sølv og ørekroge med farvede perler. Af ønskesedlerne fremgik ikke, hvilket mærke de foretrak, så det måtte vi lade en fagperson i en smykkebutik vejlede os i.\nVi tog ind til byen og fandt en smykkebutik, som vi syntes så hyggelig ud, og efter vores vurdering af de udstillede smykker mente vi , at sortimentet henvendte sig til unge mennesker. I butikken gik vi og kiggede lidt, og der var virkelig mange sjove og lækre smykker at vælge imellem, men vi var i tvivl om, hvilke smykker de unge piger foretrak i dag. Heldigvis fik vi kontakt med en kompetent ekspedient, som på bedste vis formåede at vejlede os i vores valg af smykker og, som han sagde, var denne butik jo en del af en kæde, så smykkerne kunne om nødvendigt nærmest byttes i hver eneste by.\nValget af smykker til de tre konfirmander faldt på henholdsvis et armbånd med lædersnor og en enkelt perle, et armbånd i sølv med to store hvide perler, og til naboens datter købte vi et sæt ørekroge af sølv med grønne perler.


Bacheloruddannelsen i Tandplejer\nDu er her: AU Uddannelse Bachelor Bacheloruddannelsen i Tandplejer\nAdgangskvotient (Kvote 1) 2021: 8,7 (Standby: 8,3)\nSom tandplejer har du fokus på menneskers sundhed, levevilkår og livsstil. Du arbejder med mennesker i alle aldersgrupper, så de kan bevare sunde tænder gennem hele livet.\nHverdagen på Tandplejeruddannelsen\nUndervisningen på Tandplejeruddannelsen bygger på forelæsninger, praktiske øvelser på skolens klinik og arbejde selvstændigt. Du har fokus på områder som sundhedsfremme, sundhedspædagogik, formidling, forebyggelse og klinisk arbejde. Du lærer at samarbejde med bl.a. tandlæger, lærere, sundhedsplejersker og pædagoger, og du studerer både naturvidenskabelige, humanistiske, samfundsvidenskabelige og sundhedsvidenskabelige fag.\nI løbet af uddannelsen skal du i praktik som tandplejer. Hovedparten af praktikken finder sted på skolens egne klinikker. I praktikken lærer du både at undersøge tænder og mund, tage røntgenbilleder, stille diagnoser, bedøve, rense tænder og pudse fyldninger. Denne eksterne del af praktikken sker på praktikpladser fordelt over hele landet. Transport og ophold sker for egen regning. Der er også muligheder for at få praktikophold i udlandet.\nSom professionsbachelor i Tandpleje får du autorisation. Du kan åbne din egen klinik, og du kan blive en del af et praksisfællesskab med et tandplejeteam. Du kan også arbejde inden for kommunal tandpleje, omsorgstandpleje, specialtandpleje, hos specialtandlæger eller ved dentalfirmaer. Efter to års virke i praksis, kan du videreuddanne dig gennem diplom- og masteruddannelser.\nTandplejer: En tværfaglig uddannelse Studerende Malene fortæller om uddannelsen og hvorfor den er spændende at læse. Video: Læs på Aarhus Universitet YouTube-kanal.\nSe optagelse af vores live session\nTjek om Tandplejer er noget for dig\nNår du søger i kvote 1 skal du have en adgangsgivende eksamen.\nNår du søger i kvote 2 skal du have enten en adgangsgivende gymnasial eksamen eller en eller flere af følgende eksaminer/prøver:\nAlle med følgende niveauer:\nDansk C med et gennemsnit på mindst 7,0\nEngelsk C med et gennemsnit på mindst 7,0\nKemi C eller Naturfag C eller Matematik C eller Fysik C eller Bioteknologi A eller Geovidenskab A\nAnerkendte udenlandske og internationale adgangsgivende eksaminer + Studieprøven i dansk eller tilsvarende dokumentation af danskkvalifikationer.\nKriterier i kvote 2\nI kvote 2 vurderer vi din ansøgning ud fra nedenstående kriterier:\nBemærk, du skal uploade din dokumentation og motiverede ansøgning senest 15. marts kl 12.\nAfslutter du din eksamen efter fristen, kan du uploade dit eksamensbevis eller suppleringsbevis frem til den 5. juli kl. 12.\nMotiveret ansøgning (se vejledning længere nede)\nAdgangsgivende erhvervsuddannelse (ved tandklinikassistentuddannelsen er det vigtigt, at du uploadet både skolebevis samt uddannelsesbevis som dokumentation. Se eksempel på skolebevis og uddannelsesbevis)\nAnden uddannelse eller erhvervserfaring indenfor det sociale, pædagogiske eller sundhedsrelaterede område\nUdlands- eller højskoleophold\nLedelse eller ansvar bl.a. inden for sport- og fritidsaktiviteter\nGode sprogkundskaber, især engelsk\nVi laver en samlet vurdering ud fra din motiverede ansøgning og den dokumentation, du har uploadet til din ansøgning. Det er derfor vigtigt, at du uploader dokumentation for aktiviteter der svarer til kriterierne nævnt ovenfor.\nDet er et krav, at din kvote 2 ansøgning indeholder en motiveret ansøgning, hvori du beskriver din motivation for studiet og dine bevæggrunde for at søge optagelse. Vær opmærksom på, at uden motiveret ansøgning bliver din ansøgning ikke behandlet i kvote 2.\nI din motiverede ansøgning skal du fagligt begrunde din motivation, dit uddannelsesvalg, og hvordan dine tidligere relevante erfaringer kan bruges på uddannelsen.\nVi bruger den motiverede ansøgning til at vurdere din evne til at koble relevansen af dine erfaringer og kvalifikationer til uddannelsen. Udover det lægger vi vægt på, at du har kendskab til uddannelsens fagindhold og struktur. Det har derfor stor betydning, hvad du vælger at fremhæve i din motiverede ansøgning, og hvordan du formidler dine overvejelser om dit uddannelsesvalg.\nGenerelle retningslinjer for motiveret ansøgning\nDin motiverede ansøgning er personlig, og derfor er der ingen facitliste for, hvordan du skriver en god ansøgning. Her er dog lidt retningslinjer du kan følge:\nDen må fylde 1 side\nDen skal være målrettet uddannelsen.\nDu skal være opmærksom på, at de kompetencer du fremhæver i din motiverede ansøgning skal stemme overens din vedlagte dokumentation.\nIndholdet i din motiverede ansøgning er vigtig. Her er nogle huskeregler, som er gode at følge:\nPå tandplejeruddannelsen skal du arbejde med behandling af børn. Derfor er vi forpligtet til at indhente en børneattest på dig, inden du starter på modul 8.\nKvote 2 i 2023\nFra 2023 ændrer kvote 2 kriterierne sig til uddannelsen Tandplejer.\nI kvote 2 vurderer vi din ansøgning ud fra følgende kriterier:\nKarakterniveau i den adgangsgivende eksamen og enkeltfag\nRelevant uddannelse, erhvervserfaring eller frivilligt arbejde inden for det sociale, pædagogiske, omsorgsrelaterede eller sundhedsrelaterede område\nVi laver en samlet vurdering ud fra din motiverede ansøgning og den dokumentation, du har uploadet til din ansøgning. Det er derfor vigtigt, at du uploader dokumentation for aktiviteter, der svarer til kriterierne nævnt ovenfor.\nDu skal uploade din dokumentation og motiverede ansøgning senest 15. marts kl 12.\nEn professionsbachelor i Tandplejer tager tre år. Herunder kan du læse mere om, hvordan uddannelsen er opbygget.\nI studieordningen kan du finde yderligere oplysninger om, hvad de enkelte fag indeholder, og hvilke krav der bliver stillet til dig som studerende. Her finder du også informationer om eksamensformer og eksamenskrav.\nSE STUDIEORDNING FOR TANDPLEJER\nStudiediagrammet beskriver hele forløbet for uddannelsen. Du kan klikke på de forskellige fag og læse de enkelte fagbeskrivelser.\nUndervisningen på tandplejeruddannelsen\nPå tandplejeruddannelsen kommer du til at studere på Institut for Odontologi og Oral Sundhed (IOOS), Aarhus Universitet. Undervisningen er en kombination af forelæsninger, der typisk foregår i et stort auditorium med mange andre studerende, gruppe-, projekt- og laboratoriearbejde samt patientbehandling. Der er også ekstern undervisning i for eksempel skoleklasser, plejeboliger, institutioner og klinikker.\nEn del af et behandlerteam\nMeget af undervisningen på tandplejeruddannelsen sigter mod at simulere hverdagen som uddannet tandplejer. Derfor bliver du efter det første studieår en del af et behandlerteam med studerende fra IOOS. To gange i løbet af uddannelsen skal du i ekstern praktik af tre eller fire ugers varighed.\nTandplejeruddannelsen er inddelt i 12 moduler, hvor hvert modul har en varighed på 10 uger. Derfor varierer skemaerne også meget i løbet af din uddannelse. Herunder følger et eksempel på en ugeplan for 3 modul.\n8.00-12.00: Forelæsning i Anatomi\n12.30-15.00: Forelæsning i Gingivitis og Parodontitis\n8.30-11.30: Holdundervisning i Klinisk Foto\n8.00-10.00: Forelæsning i Morfologi\n11-12: Holdundervisning i Morfologi\n8.00-11.30: Klinik – Intern Praktik\n12.00-15.00: Forelæsning i Sundhedspædagogik\n9.00-12.00: Forelæsning i Kost og Ernæring\n12.30-14.30: Forelæsning i Miljø og Sikkerhed\nPå tandplejeruddannelsen er der også et godt socialt liv, hvor du har mulighed for at deltage aktivt i flere foreninger.\nOdontologisk Forening og Apollonia\nHvis du brænder for studenterpolitik, så er Odontologisk Forening (OF) helt sikkert noget for dig. OF er en studenterforening for studerende ved IOOS. OFs primære formål er at repræsentere de studerende, så alle får så gode vilkår at studere under som muligt. OF og Apollonia står også for at arrangere fælles fester.\nTandplejere, der er uddannet i Danmark, er i høj kurs i udlandet. Derfor er et udlandsophold i løbet af studiet din mulighed for at afprøve, om det eventuelt er noget for dig efter endt uddannelse. Tandplejeruddannelsen har samarbejdsaftaler med udenlandske universiteter, der gør det muligt for dig at studere i op til tre måneder i udlandet. Samtidig har du også mulighed for at tage én af dine praktikperioder udenlands.\nFunfacts om Aarhus som studieby Tæl til tres tusinde. For så mange studerende er der i Aarhus, men vi har plads til flere. Bliv klogere på, hvad studiebyen Aarhus kan tilbyde dig som studerende. Video: Læs på Aarhus Universitet YouTube-kanal.\nData er indsamlet via AUs beskæftigelsesundersøgelse 2016. Data repræsenterer ikke et udtømmende billede af den pågældende uddannelses arbejdsmarked og alumnernes arbejdsopgaver, men giver udelukkende et billede baseret på undersøgelsens respondenter de pågældende år.\nDine jobmuligheder som tandplejer\nSom professionsbachelor i Tandpleje har du autorisation til at åbne din egen klinik, og du kan blive en del af et praksisfællesskab med tandlæger. Du kan også arbejde inden for kommunal tandpleje, hvor målgruppen er børn, unge, ældre samt mennesker med behov for specialtandpleje. Desuden kan du arbejde på klinikker, hvor der arbejdes med tandregulering, eller du kan få ansættelse ved dentalfirmaer.\nSom professionsbachelor i Tandpleje kan du efter to års virke i praksis videreuddanne dig gennem diplom- og masteruddannelser. En videreuddannelse er din mulighed for at fordybe dig og styrke den faglighed, som du oparbejder under din professionsbachelor.\nLæs mere om diplom- og masteruddannelserne her.\nHør studerende Malene fortælle om karrieremulighederne som tandplejer:\nVideo: Læs på Aarhus Universitet YouTube-kanal.\nSpørg en studievejleder, der kan vejlede om Tandplejer\n1404117 / i40


Tandpleje & Mundpleje | Stort udvalg | Well.dk\nMed den rette mundpleje og tandpleje kan du finde dit smukke smil frem igen. Se vores store sortiment af produkter til tandpleje, der giver dig vejen til flotte, hvide og velplejede tænder. Vælg blandt andet imellem mundpleje- og tandpleje- produkter så som tandbørster, tandbørstehoveder til elektriske tandbørster, tandpasta, mundskyl og tandtråd.\nMund- og Tandpleje (474)\nJack N´ Jill (1)\n1 til 36 af 474\nGlorysmile Activated Charcoal Powder 30 g.\nEkulf PowerFlosser Elektrisk Mundskyller Trådløs (1 stk)\nSpecial Price 58400\nEkulf NightGuard Bideskinne (1 stk)\nSpecial Price 28595\nSpecial Price 8295\nUrtekram Mint & Green Tea Toothpaste 75 ml.\nSpecial Price 3495\nSpecial Price 3400\nNormalpris i "butikkerne" 2995\nSpecial Price 4695\nNormalpris i "butikkerne" 4850\nSpecial Price 9695\nJordan Green Clean Caries Protection Tandpasta (75 ml)\nJordan Green Clean Tandbørste, Medium (1 stk)\nSpecial Price 2195\nJordan Green Clean Tandbørste, Soft (1 stk)\nJordan Green Clean Tandtråd\nUrtekram Mint Toothpaste 75 ml.\nSpecial Price 19495\nTANDEX Picki Mellemrumsbørste Wood Birk Trekantet 80 stk\nGUM Klorhexidin 0,06%, Flour-tandpasta (75 ml)\nGUM Soft-Picks Medium (100 stk)\nGUM Klorhexidin 0,12%, Mundskyl (300 ml)\nGUM Klorhexidin 0,12%, Tandpastagel U. Fluor (75 ml)\nThe Humble Co. Dental Floss Picks Mint (50 stk)\nGUM Soft-Picks Large (50 stk)\nTANDEX Classic 44 Hard Tandbørste Ass. Farve 1 stk\nVælg den rette mund- og tandpleje\nNår du er på udkig efter de helt rigtige produkter til mundpleje og tandpleje, skal du først og fremmest se på hvilke behov, du ønsker at få dækket. Leder du efter en god tandpasta, skal du tage stilling til, om du ønsker en tandpasta med fluor eller en naturlig tandpasta uden fluor. Hvilken du bør vælge, er der mange diskussioner om blandt tandlæger og fagfolk. Derudover skal du være opmærksom på, om dine tænder har brug for speciel tandpleje. Dette kan være tandpleje og mundpleje, der er specielt udviklet til sensitive tænder, tandpleje til tænder der trænger til ekstra beskyttelse mod karies og huller eller tandpleje, der efterlader tænderne ekstra hvide tænder. Når du vælger den helt rette tandpleje og mundpleje for dig, er det nemt at opretholde flotte tænder samt et smukt og strålende smil.\nTyper af mundpleje og tandpleje\nI kategorien mundpleje og tandpleje finder man forskellige produkter, der hjælper dig med at opretholde god mundhygiejne samt et smukt smil. Overordnet kan kategorierne opdeles i tandpleje og i mundpleje.\nI tandpleje-kategorien finder du tandbørster, tandbørstehoveder, tandpasta og tandtråd. Der er mange forskelige tandbørster, der matcher alle typer af tænder samt tandbørster med timer-funktion, der er ideelle til at gøre tandbørstningen sjov, nem og lærerig for børn. Tandbørstehovederne kommer til elektriske tandbørster, og de er udstyret med unikke farver, så hele familien kan kende deres eget tandbørstehoved. De mange tandpastaer er udviklet til at dække bestemte tandpleje-behov. Der findes tandpastaer til følsomme og sensitive tænder, tandpastaer der effektivt fjerner plak og misfarvninger, tandpastaer der sikrer ekstra hvide og flotte tænder samt tandpasta med eller uden fluor. Derudover kommer tandpastaerne med forskellige skønne og genopfriskende smage alt efter, hvad du bedst kan lide. Tandtråd findes i en tynd og i en bred udgave, så du kan vælge lige præcis den tandtråd, du bedst kan anvende for optimal tandpleje til dine tænder.\nI kategorien mundpleje finder man mundskyl og mundspray. De forskellige mundskyl findes i versioner, der specielt beregnet til enten sarte tænder og tandkød eller til ekstra fjernelse af plak og misfarvninger. Mundskyl sikrer god mundhygiejne og ånde hele dagen igennem samt giver beskyttelse mod bakterier og plak. De forskellige mundsprays kommer med gode smage, der bekæmper dårlig ånde samt giver en øjeblikkelig virkning. Derudover kommer mundsprays typisk i en praktisk lille spray, der er nem at have med på arbejde, weekendturen eller lignende.\nGode råd om mund- og tandpleje\n• Har du sensitive tænder, er det en god idé at vælge mundpleje og tandpleje, der er specielt beregnet til dette.\n• Børst dine tænder minimum to gange om dagen for optimal tandpleje og gerne i 2x2 minutter.\n• Vent 2 minutter med at drikke noget efter tandbørstningen, så fluoren har tid til at virke.\n• Brug gerne en elektrisk tandbørste for ekstra god tandpleje.\n• Anvend tandtråd én gang om dagen for bakteriefrie tænder og tandkød.\n• Hav altid en mundspray på dig, så er du sikret velduftende ånde i alle situationer.


Trumps hjemmeside under angreb – Ekstra Bladet\n28. okt. 2020 kl. 04:34\nUkendte personer krævede tirsdag penge for at frigive hemmelige samtaler på Donald Trumps valghjemmeside\nSidste præsidentdebat mellem Trump og Biden. Video: PGM\nDonald Trumps officielle valghjemmeside er tirsdag lokal tid blevet hacket.\nDet oplyser Trumps valgkampagne i en meddelelse ifølge nyhedsbureauet Reuters.\nTrump-kampagnen skriver i meddelelsen, at den samarbejder med politiet for at finde kilden til angrebet, men at den ikke kender kilden på nuværende tidspunkt.\nIfølge præsidentens kampagnefolk har hackerne ikke fået fingrene i nogen følsomme data, fordi de ikke bliver gemt på hjemmesiden.\nHjemmesiden er tirsdag aften lokal tid oppe at køre igen, efter at siden blev ændret.\nBilleder på nettet viser ifølge Reuters, at hjemmesiden kortvarigt viste en falsk meddelelse, der lignede, at den var fra politiet.\nIfølge nyhedsbureauet dpa stod der i beskeden, at hjemmesiden var blevet 'beslaglagt', og at folkene bag havde anskaffet sig 'adskillige enheder' med adgang til hemmelige samtaler mellem Trump og hans familie.\n- I dag er dagen, hvor folk i hele verden kan bestemme, om de vil kende sandheden eller ej, stod der blandt andet i beskeden ifølge dpa.\nBesøgende på hjemmesiden blev herefter opfordret til at betale med kryptovaluta for at få informationen frigivet.\nPersonerne bag angrebet gav ikke nogen beviser for deres påstande.\nTeknologihjemmesiden TechCrunch oplyser tirsdag ifølge nyhedsbureauet AFP, at hackerne bag svindelnummeret har prøvet at få folk til at betale med kryptovalutaen Monero. Ifølge AFP er den kendt for at være svær at spore.\nDet vides endnu ikke, om hackerne har modtaget betaling.\nUSA's forbundspoliti, FBI, har ifølge Reuters ikke ønsket at kommentere sagen.\nReuters skriver, at ukendte personer tidligere på året påstod at have skaffet sig adgang til hemmelige Trump-samtaler ved at have hacket et advokatfirma.\nDengang førte det ikke mere med sig.